Entrevista de Ttipi-ttapa Aldizkaria a la vocal de la junta directiva Lutxi Alava - Asociación de Familiares de personas con Alzheimer y otras demencias de Navarra\nenero 24, 2022 marzo 14, 2022 / Noticias\n«Alzheimerra memoriaren galera baino gehiago da» Lutxi Alava\nAlavak alzheimerra dutenen familiei AFANera joateko deia egin die. Behar duten babesa eta konpainia han aurkituko dutela dio.\n«Alzheimerra gaixotasun mingarria eta gogorra» dela dio Lutxi Alava Zaportak (Lesaka, 1968), eta badaki zertaz ari den. Aitarekin ezagutu zuen, eta «hagitz gogorra» egin zitzaion «etxeko pilare garrantzitsuetako bat ezezagun» bihurtu zela ikustea. Orduko minez eta gaitzaren itzaleko kontuez mintzatu da.\nDuela hiru urte hil zitzaion aita, baina oraindik AFAN alzheimerra dutenen senideen Nafarroako elkarteko zuzendaritzan segitzen du, behar zuenean elkartean hartu zuen babesa eta laguntza bihotzean daramatzalako, eta bere egoeran daudenentzat lagungarri izan daitekeela sinetsita, horren berri eman nahi duelako.\nAitarekin ezagutu zenuen alzheimerra… Nola izan zen?\nAitari 2007an diagnostikatu zioten, eta hagitz gogorra izan zen. Etxean ezinbertzeko pilarea zen eta bat-batean horrek huts egin eta ezagutzen ez genuen norbait bat bihurtu zen. Denontzat gogorra izan zen, baina benetako kolpea etxean bere ondoan zegoenak hartu zuen, amak. Seme-alabak ere ondoan egon ginen baina bereziki amari aldatu zitzaion bizitza, bera izan baitzen zaintzaile nagusia.\nZein izan ziren zerbait bide onetik ez zihoala pentsatzeko lehenbiziko sintomak?\nSintomak diagnostikoa eman baino lehenagotik hasten dira. Aitaren kasuan, 70-71 urte zituela, gidabaimena berritzeko hitzorduaren harira, hagitz urduri jarri zen, eta handik aitzinera urduri ikusi genuen. Amari zenbat urte zituen galdetzen hasi zen, ez zela oroitzen, autoa hartzen zuenean eta euria egiten bazuen hagitz urduri jartzen zen, botoiak gaizki lotzen zituen…. Halako detaileak.\nDiagnostikoa noiz eman zizueten?\n72 urte zituela. Gainera, joan ginenerako estimulazioa lantzeko beranduegi zela erran ziguten. Lehenagotik saiatu ginen baina berak ez zuen nahi.\n«Zahar etxean sartzea izan zen familiarentzat gogorrena»\nLutxi ALAVA ZAPORTA, AFAN elkarteko zuzendaritzako kidea\nNola garatu zuen gaixotasuna?\nFase guztietatik pasatu zen, eta poliki-poliki bere gaitasunak galdu zituen. Bere idazkera zoragarria ez zuen berreskuratu, koadernoak erosten genizkion arren ez zuen kalkuluak egitea lortzen, haserretzen zen… Orientazioa luzaroan mantendu zuen, eta paseatzera ateratzen zenean jendeak aunitz lagundu zion. Ahal genuen denbora gehien etxean edukitzen saiatu ginen baina laguntza behar genuen momentua ailegatu zen. Lehenbizi, Berako eguneko zentrora eraman genuen, eta handik etortzen zenerako zaintzaile bat hartu genuen. Baina egoerak okerrera egin eta zahar etxera eraman behar izan genuen.\nGogorra izan zen?\nBai, dudarik gabe, gogorrena zahar etxera eramatea izan zen. Gaiaz bertze batzuekin solastatu izan naizenean ere horixe bera erran izan didate, zahar etxean sartzea dela familiarentzat momenturik gogorrena. Hagitz pauso mingarria izan zen, baina ezin izan genuen bertzerik egin. Ama egunero zahar etxera joaten hasi zen, seme-alabok lagunduta.\nEta aitak nola erreakzionatu zuen?\nBeretzat ere ez zen erraza izan. Nahiz eta galdurik egon, nahiz eta aunitzetan ez zuen bere etxea ezagutzen eta bere sortetxearekin nahasten zuen, bere ingurutik ateratzea hagitz gogorra izan zen. Hagitz eskertuak gaude zahar etxeko langileekin eta boluntarioekin.\nBide luzea izan zen?\nBai, luzea izan zen, alzheimerra memoriaren galera baino aunitzez gehiago delako. Aitaren kasuan, hamar-hamabi urtez luzatu zen, eta tarte horretan aunitz egin zuen okerrera. Gaizki pasatu zuen, eta gainera, ospitaleratze bat baino gehiago izan zituen. Ez dute alzheimerra duten guztiek bide bera egiten, pazientearen araberakoa da, baina gure aitaren kasuan bai berak baita guk ere aunitz sufritu genuen.\nHasieratik jo zenuten AFANera?\nAma eta biok hasieratik joan ginen, eta laguntza handia eman ziguten. Babes psikologikoa, konpainia, tailerrak… Garai hartan, Donezteben alzheimerra zutenen senitartekoak elkartzeko talde bat ere izaten zen, eta zoragarria izan zen. Egoera beltza eta tristea izanda ere, irri eginarazi ziguten. Pandemiarekin, talde hori bertan behera gelditu zen, baina zinez ederra izanen litzateke berriz martxan jartzea.\nOraindik elkartean segitzen duzu…\nBai. Gure aita duela hiru urte hil zen, baina elkartean segitzen dut. 2014az geroztik elkarteko zuzendaritzako ordezkaria naiz. Elkarteak izugarrizko laguntza eman zigun, eta lehen hartu nuenagatik orain niri hor egotea dagokidala sentitzen dut. Gainera, lantaldean hagitz gustura nago.\nGizarteak badaki zer den alzheimerra?\nEzaguna da, baina hurbiletik ezagutu arte ezin dugu egiazki zer den jakin. Jendeak memoriaren galera dela pentsatuko du, baina hori baino gehiago da. Horregatik sentsibilizatzen segitu behar dugu eta hori da elkartearen helburuetako bat, ezagutzera ematea.\nAlzheimerra memoriaren galera baino zerbait gehiago dela aipatu duzu. Azalduko zenuke?\nMemoria galtzeaz gainera, gaixoak bizitza osoan garatu dituen gaitasun guztiak poliki-poliki galtzen ditu: izaera, harremanak izateko gaitasuna, afizioak, solastatzeko eta idazteko gaitasunak… Denborarekin ez dira janzteko gai, ezta mahai-tresnekin moldatzeko gai ere… Azken faseetan solastatzeari uzten diote eta erabat menpeko bihurtzen dira: janzteko, garbitzeko… Denetarako laguntza behar izaten dute. Horrez gain, portaeran nahasmendu handia izaten dute. Hagitz urduri jartzen dira, lasaitasuna falta zaie, ezin dute gelditu, haluzinazioak izaten dituzte… Aunitzetan agresibo jartzen dira eta hori kudeatzea hagitz zaila da familientzat, eta batez ere, zaintzaile nagusiarentzat. Gainera, kontuan izan behar da, gehienetan zaintzaileak emakume adinduak direla. Bide horretan, AFAN izugarrizko baliabidea iruditzen zait, alzheimerrean eta bertze dementzietan erabat espezializatua dago, eta prozesu osoan babesa emateko gai da, elkartera joaten zarenetik heriotzaren momentura arte.\nGaur egun ez dago gaitza sendatzeko botikarik. Zein da egoera?\nGaiaz ez dakit aunitz, baina botika bat atera dute eta entsegu klinikoak egiten ari dira. Esperantzagarria izan daiteke, baina Europako Botiken Agentziak onartu behar du.\nAdministrazioak nahikoa bideratzen duela uste duzu?\nAFAN elkartearen aurrekontuaren zati handiena Nafarroako Gobernuak finantzatzen du. Bera da gehien laguntzen duena, baina beti bada zer hobetu. Adibidez, gehiago finantzatu beharko lukete, kaltetuentzako eta haien familientzako baliabideak falta direlako.\nZenbateraino da garrantzitsua diagnostiko goiztiarra?\nDiagnostiko goiztiarrak prozesua ahalik eta gehien berandutzeko balio dezake. Estimulatzeko eta gaitasunak ez galtzeko hagitz garrantzitsua da.\nBaina ezin da prebenitu…\nZientifikoki konprobatua dago ohitura osasuntsuek alzheimerraren diagnostikoa gibelatzen ahal dutela. Adibidez, kolesterol maila altua izatea txarra da, eta aldiz, elikadura osasuntsua izatea, ongi deskantsatzea edota harreman sozial onak izatea hagitz garrantzitsua. Prebenitzea bertze kontua da.\nIkerketetatik aparte, zer egin daiteke familiei laguntzeko?\nFamiliei laguntzeko edozein bitarteko ona izan daiteke: eguneko zentroak, babes taldeak…\n«Gero eta alzheimer kasu gehiago agertzen ari dira»\nPandemiak zein neurritan eragin die alzheimerra dutenei eta haien familiei?\nPandemia garaian gaixoek nabarmen egin dute okerrera. Ezin izan dute eguneko zentroetara joan eta hori familientzako zama handia izan da, batzuk hagitz gaizki pasatu dute. Ez hori bakarrik. Gaixo aunitzen artean, gaixotasuna espero baino agudoago garatu da. Zahar etxeetan zeudenen kasuan, berriz, batzuk bederatzi hilabete eman dituzte senitartekoak ikusi gabe, eta hori kolpe handia izan da. Aunitz ez dira solastatzeko eta sentitzen dutena adierazteko gai, eta senitartekoak dira euren ahotsa, inork ez bezala interpretatzen dutelako gertatzen zaiena. Zahar etxera eramaten dituzu baina maite dituzu, eta harremanak izateko gaitasuna galdu badute ere, eurek dira, eta zahar etxeetako langileek ahalik eta hobekien egin duten arren, baina senitartekoak behar dituzte.\nZein aholku emanen zenieke alzheimerra dutenen familiei?\nLaguntza guztia beharrezkoa da, lagunena, familiena, medikuarena… Baina badira ihes egiten duten kontuak. Adibidez, hasieran zerbait nahita egiten dizula pentsatzen ahal duzu, eta ez da horrela. Edo badira kontatzen ez diren gaixotasunaren alderdi batzuk, agresibitatea kasu, baina hori ere gaixotasunaren parte da. Halako egoerak ulertzen laguntzen du AFANek. Halako momentuetan behar den konpainia egiten du, eta horregatik, sufritzen ari diren familiei elkartera hurbiltzeko erranen nieke. Laguntzeko daude eta momentuko egoerara egokitzen dira. Prozesuan zama arintzen dute eta doluan ere bidelagun izaten dira. Kalitate handiko babesa eta konpainia da eta sufrimendua aunitz arintzen dute.\nBiztanleria gero eta zaharkituagoa da eta gero eta alzheimer kasu gehiago ikusten dira. Gainera, gero eta gazteagoen artean agertzen ari da. Aunitzek uste dutenaren kontra, ez da atatxi-amatxien kontua, badira 50 urtetik goitikoen arteko kasuak ere. Erronka handia dugu.


Pentsuak | Piensos Diva\nPENTSU SORTA OSOA\nElikagaien kudeaketan eta erabileran adituak diren albaitari nutrizionistek ikusi eta gainbegiratzen dituzte behi-haztegiak. Granja bakoitzeko bazkak aztertuko ditugu, eta nahierara formulatuko ditugu nahasketak ustiategi bakoitzerako, bazka eta gainerako lehengai guztien benetako elikagaien arabera, errazioa optimizatzeko.\nAbioko pentsua, hazkuntzakoa, bigantxetakoa, esne-behientzako, behi lehorrentzako eta abarrentzako formula pertsonalizatuak ditugu.\nTitia kentzeko, hazteko, gizentzeko, mantentzeko, erremateko, zelaiko takoak etab. Pentsuak ditugu.\nOiloak eta oilaskoak\nOilo-pentsuak lehengai eta osagarri naturalekin egiten ditugu. Era berean, formulek ematen dituzten mantenugaien oreka zaindu behar dela azpimarratuko genduke, desorekarik sor ez dadin eta kontsumoa handitu ez dadin, edo arrautzak errun edo gramajean eraginik izan ez dezan.\nPentsu sorta osoa.\nHasierako oilaskoak, aurrerakoen hazkuntzakoak, gizentzekoak, bateriako edo landako erruleak, etab. Ditugu\nTxerri-pentsu industriala egiteko zehaztasuna; hori ezinbestekoa da ustiapen-mota horretan.\nGranja txikien edo kalitatezko marken kasuan, lehengai naturalak erabiltzen ditugu, mota horretako abereek gehiago eskatzen dituztenak.\nAzken urteotan ardi-haztegien espezializazioa gero eta handiagoa dela eta, eskatzen dituzten zerbitzuak zorrotzagoak dira. Horregatik, aholkularitza- eta jarraipen-programak aplikatzen ari gara, esnetarako edo haragitarako behientzako ezarritako maila tekniko berean.\nAlbaitari adituak ditugu, ardiak maneiatzeko eta elikatzeko aholkuak zuzenean ematen dituztenak. Granja bakoitzerako ere formulatzen dugu, bazka bakoitzaren benetako analisien arabera.\nAbioko eta titia kentzeko pentsuak, arkumeenak, mantentzeko eta esnetarako formula pertsonalizatuak, osagai naturalak dituzten nahasiak, etab. Ditugu.\nZaldientzako pentsu espezializatuen sortari DIVA EQUIN deitzen zaio. Animalia noble horren egoera fisiologiko guztiak osasuntsu mantentzeko pentsatu eta diseinatu da: moxalak, atsedenerako edo gizentzeko zaldiak, ariketa, lehiaketa, gizentzeko, esnealdiko behorrentzako aparteko pentsua edo plusa…\nDIVA EQUIN gama segurua eta osoa da. Emateko era desberdinak daude, bai pikortsuetan bai misturetan. Lortutako emaitzak eta gure bezeroen gogobetetzea pentsu horien arrakastaren froga dira.


Gabonetako argiteria eta X. erakusleiho lehiaketarako oinarriak aztergai izango dira arratsaldeko Tokiko Gobernu Batzarrean — Berbia\nGabonetako argiteria eta X. erakusleiho lehiaketarako oinarriak aztergai izango dira arratsaldeko Tokiko Gobernu Batzarrean\nZubillaga auzoa 38 zenbakiaren birgaitze energetikoaren gaia zertan den ere azalduko da\nGaraiari dagozkion hainbat gai jorratuko dira beraz, aste honetako tokiko batzarrean. Herriko kaleak Gabonetan argiz apaintzeko proposamena aztertuko dute gobernu taldeko kideek eta Txanda elkartearekin batera antolatu ohi den erakusleiho lehiaketa ere eztabaidatuko da. Aurtengoa hamargarren lehiaketa izango da eta horretarako oinarriak zehaztuko dira arratsaldean. Eguraldi hotza nagusitu den honetan bestalde, Zubillaga auzoa 38. zenbakidun eraikinaren birgaitze energetikoa egitea zertan den azalduko da bileran. Udalak, Mondragon Goi Eskola Politeknikoak eta LKSk elkarlanean gauzatuko duten proba pilotua da Zubillagakoa. Berogailu sistema berritzailea egokituko da garai batean auzoko eskola izan zen eraikinean, gaur egun, zubillagatarrek erabiltzen duten lokala eta bi udal etxebizitza hartzen dituen eraikinean, alegia.\nZubillagako bizitegi arean espazioen eta gainazaleko tratamenduen antolamendu proiektuaren 2. fasea amaitutzat ematen duen gastuaren likidazioa aurkeztuko da tokiko gobernu batzarrean eta baita Ugarkalde eta San Lorentzo auzoen arteko bidegorria eratzeko lanen likidazioa ere. Arantzazuko Ama kaleko 25ean, Eroski inguruan, gasolindegia jartzeko eskera eta plaza aldean txurroak saltzeko eskaera ere azalduko da arratsaldeko bileran.\nAipatutako gai guztiak, Hirigintza eta Zerbitzuak batzordearen eskutik aurkeztuko dira. Baina lan zerrendan beste hainbat jaso dira, guztira, 60 zerrendatu baitira. Txanda merkatari elkartearekin batera herri txartela ezartzeko proposamena edota 2015-2016 ingurumen ikerketa bekaz egin den lanaren aurkezpena aztertuko dira, besteak beste, gobernu taldearen aste honetako bileran.


txintxarri.eus: Guillermo Trombotti: "Maratoian hasten da benetako lasterketa"\nGuillermo Trombotti: "Maratoian hasten da benetako lasterketa"\nGuillermo Trombottik Gasteizko distantzia luzeko triatloia osatu du: 3,8 kilometro igeri, 180 bizikletan eta 42 lasterka. Gisa honetako hirugarren proba du Trinko taldeko kideak. "Espero dut gehiago egiteko aukera izatea"\nGuillermo Trombotti, bizikletako sektorean, joan den igandean, Gasteizko distantzia luzeko triatloian. Arg.: Leonardo Juarez\nAdrian Garcia 2018/07/13 10:30\n"Esperientzia bakarra da". Eta ez da harritzekoa; 3,8 kilometro igeri, 180 bizikletan, eta amaitzeko, nahikoa ez eta maratoi bat (42 kilometro lasterka). Hirugarrenez egin du Guillermo Trombottik (Rosario, Argentina, 1977) distantzia luzeko triatloia. Joan den igandean osatu zuen erresistentziako proba, Gasteizen. 12 ordu eta 12 minutu behar izan zituen. Ahaleginaren ostean, pozarren eta saltoka ikus daiteke azken metroetan, helmugan grabatutako bideoan. Ez baita nolanahiko erronka. Errekuperatzen dabil aste honetan, oraindik zertxobait minduta. Baina ez du zalantzarik: "Hurrengo urtean bueltatuko naiz Gasteizera".\nBigarren urtez egin duzu Gasteizko distantzia luzeko triatloia. Zer du proba horrek errepikatzeko?\nIzugarria da. Hiri osoak bultzatzen zaitu, denak oso inplikatuta daude triatloiarekin eta probarekin. Esaten dute triatloiaren hiria dela. Behobia-Donostia lasterketaren giroa arnastu daiteke.\nIgandean izan zen proba. Egun batzuk lehenago joan zinen hirira.\nBai, Gasteiz oso ederra da, eta asteburu osoa aprobetxatu genuen familian, turismo pixka bat egiteko.\nNolakoa izan da hirugarren distantzia luzeko proba? Denbora aurreikuspenak bete dituzu?\nEspero baino hobeto. Zortzi minutu jaitsi ditut aurreko marka. Horrelako proba batean oso ondo kontrolatu behar duzu zeure burua. Sektore batean indartsuegi bazoaz, litekeena da hurrengoan sufritzea ondorioak. Aurten bizikletan hobeto ibili naiz, baina gero maratoian majo sufritu nuen.\nNola prestatzen da horrelako proba bat? Zenbat denbora behar da?\n40 asteko plan bat jarraitu dut. Gorputzak ohitu egin behar du horrelako erresistentzia probetara. Planaren helburua proba bukatzea da, ahalik eta txukunenen.\nElikadura ere zaindu al duzu?\nEz gehiegi, egia esan. Proba gerturatu ahala saiatu naiz garbiago jaten.\nUribarri Ganboa urtegian egin duzue igeri. Lehenengo esfortzua da hori. Nola hartu zenuen igeriketa?\nEz dut oso gustuko igeri egitea, baina eutsi egin behar zaio. 1.900 metroko zirkuitua osatu behar izan genuen bi aldiz, tartean metro batzuk lehorrean eginda. Haize pixka bat zegoen, baina ez dago korronterik; igerileku baten antzekoa da. Proba luzeetan ez dago horrenbesteko aglomeraziorik, taldeak luzatu egiten dira; ez dituzu horrenbeste kolpe jasotzen. Lehenengo ahalegina da, eta fresko zaude oraindik.\nBigarren sektorea da bizikletarena. Aldapatxo batzuk bazituen ibilbideak, ezta?\nBai, baina ezin dira alderatu hemen inguruko mendateekin. Lasarte-Oria inguruan entrenatzen baduzu, errazagoa egiten zaizu gero leku lauago batera joaten bazara. Hori bai, izugarri polita da ibilbidea, eta ia denentzako egingarria.\nEgon dira kexa batzuk drafting-aren inguruan. Askok ez omen dute errespetatu gurpila ez hartzearen debekua.\nBai, harritu nintzen; tropeltxo batek aurreratu zidan. Arriskutsua ere bada, bizikleta askok ez baitute balazta akopleetan.\nBizikletako esfortzuak eragina izango zuen maratoiaren orduan. Zer moduz egin zenuen korrikako sektorea?\nLaua da ibilbidea, baina hiri barruan sartzean, bira asko ditu; hori da txarrena. Maratoian hasten dira komeriak. Askok oinez egin behar izaten dute. Eskerrak jende asko dagoela bide bazterrean animoak uneoro ematen.\nIaz Donostiako maratoia 3:12 denboran egin zenuen. Igandeko triatloikoa, berriz, 4:22. Hor ikusten da ordurako gorputzak jasotako zigorra.\nEz du zerikusirik bata bestearekin. Beste kirol bat da. Maratoi normal bateko anoa postuetan ez da inor geratzen, ura hartu eta korrika jarraitzen dute. Distantzia luzeko triatloi batean ohikoa da lasaiago hartzea, minutu pare batez atseden hartzea, jan eta edateko. Nire ustez, benetako lasterketa hasten da maratoian. Hor ikusten da nola zauden, aurreko sektoreak nola eragin dizun. Erretiratzen diren gehienak korrikako sektorean egiten dute. Ni egon nintzen gelditzeko zorian.\nFisikoki ongi prestatzeaz gainera, psikologikoki ere indartsu egon beharko zara.\nNoski. Buruak agintzen du. Oinarri bat izanda, buruak esaten badizu bukatu dezakezula, ia ziur iritsiko zarela helmugara. Arreta piztu zidan: gizon asko ikusi nituen oinez maratoian. Emakumeak, ordea, bat bera ere ez. Agian da indartsuago direlako psikologikoki.


Ura oinarri, iradokizunak, eskaerak eta konpromisoak - Eskoriatza - Goiena.eus\nUra oinarri, iradokizunak, eskaerak eta konpromisoak\nImanol Beloki 2018-05-23 12:44\nIkastetxeetako haurrak udalbatzan.\nAurten, Eskola Agenda 21 programaren baitan, Eskoriatzako ikastetxeetako ikasleek ura landu dute. Otsailetik maiatzera arte uraren inguruan egin duten lan, eta azterketa horretako ondorioak erakutsi eta hobetzeko zenbait proposamen egitera joan ziren udalbatzara.\nHala, mailaz maila, honako hauek batu zituzten: liburutegian, ludotekan eta kultur etxean ura aurrezteko gailuak jartzea, gaizki dauden iturburuak konpontzea eta ingurua zaintzea, Iturburu bakoitzean uraren informazioa egotea eta errekak ez zikintzeko zakarrontzi gehiago jartzea, besteak beste.\nAzterketan batutako guztiekin, proposamen hauek egin zizkieten herriko eskoletako ordezkariek udalbatzako kideei: etorkizunean legea betearaztea hormak egin behar direnean, landaretza irtetea onartzen dutenak izan daitezela, harrizkoak, Udalak lurralde antolamendua egiten duenean erreka kontuan hartzea eta lurra zigilatzen ez duten zoruak ipintzea… Ostean, ikasleek adierazi zuten konpromiso batzuk hartuko dituztela: ura aurrezten saiatuko direla, errekak garbitzeko konpromisoa hartuko dutela eta hondakinak behar den tokira botako dituztela, besteak beste.\nHorren harira, Joserra Zubizarreta alkateak honela erantzun zien: "Gure esku daudenak betetzen saiatuko gara; hala ere, gutariko bakoitzak gutxiago zikintzen saiatu behar du, errekak garbiago izateko…".


Etorkinentzako euskara ikastaroa igandeetan - Bergara - Goiena.eus\nEtorkinentzako euskara ikastaroa igandeetan\nUsoa Agirre 2005-04-27 12:15\nKanpotik Euskal Herrira etorri berri den jendearendako euskara ikastaroak antolatu ditu Udaleko Euskara Batzordeak. Otsailean egin zen lehenengo deialdia eta arrakasta handia izan zuen.\nDeialdi horren ondorioz, igandeetan euskara klaseak jasotzeko eskari dezente jaso ziren Udalean eta igandeetan ere talde bat martxan jartzea erabaki du Euskara Batzordeak. Igandeetan klaseak jaso nahi dituzten etorkinek apirilaren 26ra bitartean dute izena emateko aukera.\nHABEk prestatutako AISA materialean oinarritutako "harrera-ikastaroa" izango da. Dena dela, taldekideen arabera ere moldatu ahal izango da edukia.\nHelburuak: etorkinei euskal gizartea ezagutzeko beste aukera bat eskaintzea eta euskara ikasteko lehen urratsak ematea.\nMaiatzaren 1ean hasita, igande goizetan izango da, saio bakoitzean 3 ordu.\nOrdutegia: 10:00etan edo 9:30ean hasiko da (aukeran izena ematerakoan)\nTokia: Udal Euskaltegia (Zabalotegi 13)\nEgunak: maiatzak 1, 8, 22, 29, ekainak 5, 12, 19, 26 eta uztailak 3 eta 10.\nIzena emateko azken eguna: apirilaren 26a, asteartea.\nIzena emateko tokia: Bergarako Udaleko Euskara Zerbitzua (Astelehenetik ostiralera 8:00etatik 14:00etara eta larunbatetan 9:00etatik 13:00etara).\nAsistentzia ziurtatzeko, izena emateko orduan 20 euroko matrikula ordaindu behar da eta %80ko asistentzia daukanari (hau da, gutxienez 8 saiotara joaten denari) osorik bueltatuko zaio ordaindutako kopurua.\nPlaza mugatuak izango dira. Gehienez 18 ikasle eta gutxienez 10 ikasle behar dira taldea antolatzeko.\nArrakasta handia izan dute orain arte antolatutakoek\nBergarako Udala ahalegin handia egiten ari da etorkinentzako euskara klaseak eskaintzeko eta aurreko urteetatik ari da ume etorkinendako euskara errefortzuak eskaintzen. Aurten 16 urtetik gorakoendako klaseak ere eskaini ditu eta lehen deialdiak arrakasta handia izan du. Otsailean egin zen deialdia eta eskari asko jaso ziren. Ondorioz, bi ikastalde martxan daude joan den astetik Udal Euskaltegian, bata 15:00etatik 17:00etara eta bestea 19:00etatik 21:00etara.


Juan Pedro Azkune aurkeztu du Solidaria alderdiak alkategai modura - Getxo - Hiruka.eus\nJuan Pedro Azkune aurkeztu du Solidaria alderdiak alkategai modura\nUnai Brea 2019-05-06 17:03\nJuan Pedro Azkunek segurtasuna handitu gura du Getxon, besteak beste. © SOLIDARIA\nSolidaria alderdi sortu berriak badu alkategaia udal-hauteskundeetarako: Juan Pedro Azkune, 52 urteko enpresa-gizona, aurretik inongo alderditan ibili gabea. PSE-EE eta Podemoseko kide ohiak daude Solidarian, besteak beste.\nOtsailean aurkeztu zuten Partido de Acción Solidaria Europea alderdia Bilbon, Solidaria bertsio laburrean. Idoia mendiaren ildoakaz bat ez zetozen PSE-EEko zenbait militantek bultatu zuten indar berriaren sorrera. Podemoseko kide ohiak ere badaude, eta aurretik sigla batzuen pean militantziari bakoak, Juan Pedro Azkune bera esaterako.\n"Soildariak aukera eskainiko die beren aurreko aukera politikoaz pozik ez daudenei, baita ere inork ordezkatzen ez zituela sentitu dutenei", adierazi du Azkunek aurkezpenean. Esan duenez, bere programan lehentasuna edukiko duen gaietako bat segurtasuna da: "Lapurreta-kopuruak gora egin du lonja eta negozioetan, eta gaua dagoeneko ez da segurua Getxoko zenbait gunetan".\nUdal-zerbitzuak optimizatu eta modu horretan auzo denei behar bezalako arreta emateko premia ere azaldu du Solidariako alkategaiak. Beraren ustez desoreka handia dago auzotik auzora zerbitzuei dagokienez; "Villamonte aldea, esaterako, ahaztuta dauka Udalak", Azkuneren berbetan. Turismoa bultzatzeko eta merkatari txikien laguntza emateko beharra ere aldarrikatu du.


Durango Kid bueltan da; garaipen handia lortu du Acebo Santutegian - - Aiurri.eus\nDurango Kid bueltan da; garaipen handia lortu du Acebo Santutegian\nAndoni Urbistondo 2019-09-08 18:20\nAlejandro Valverderena izan da eraso bakarra, oilarren artean, baina ondo eutsi dio Roglic liderrak; Pogacar eta Lopezen artean erabakiko da podiumeko hirugarren koska\nTxirrinduklaritza zale bazarete, ezagutuko duzue Seep Kuus, Durango Kid goitizenarekin ezagutzen duten estatubatuar gaztea (Coloradoko hiri horretan jaioa da). 24 urteko gazte lerdenak aho bete hortz utzi zuen mundua iaz, Utahko Itzulian mendiko etapa guztiak bata bestearen atzetik irabazi zituenean. Egia da proba horretako parte hartzea apala dela, baina agerian geratu zen igotzaile fina dela, eta Jumbo Vistak morrontzatik libratzean zeresana emango zuela. Eman diote, gaur, eta eguneko ihesaldian sartu da. Liderraren taldekidea denez, ez du lan askorik egin aurrean, eta Aceboko Santutegian plazer izan da Kuus gaztea bizikletan dantzan ikustea, bere 65 kiloak arin-arin eramatea bizikleta gainean. Ikusleak zaletzen dituen txirrindulari dotore horietakoa baita Kuus.\nKuus-ek beste 19 lagunekin osatu du eguneko ihesaldia. Marc Soler Movistar taldekoak sortu du, Acebo gainean aurrera jota. Ze asmorekin, ezin jakin, Movistarrek esana baitzuen aurreko egunetan eurek itzuli handiak irabazteko egite dutela lana. Ion Izagirre, Oscar Rodriguez, Craddock, Geogeghan, Guerreiro... Izen ezagunak, ihesaldian, eta azken mendatea hasi aurretik 5 minutuko errenta erosoa. Kuus-ek bere erritmoan utzi ditu atzean aurkari denak. Tropelean, Alejandro Valverdek jo du gainetik bost kilometrora, baina Roglicek arazorik gabe eutsi dio. Biek hanka egin dute, eta sufritu egin dute, latz, Pogacar eta Lopezek, eta batez ere Quintanak, podiuma lortzeko aukerarik gabe dagoeneko. Roglicek berak estutu egin du Valverde bera azken 500 metroetan, sasoi puntu bikainean dagoela berretsiz. Nagusian 2.25era dago orain Valverde, bigarren, 2.25era. Pogacar da hirugarren, 3.42ra, eta Lopez laugarren 3.59ra. Quintana, dagoeneko, 5.09ra dago\nBihar 16. etapa korrituko da, Asturiasko hirugarrena, eta mendiko bigarrena jarraian: Pravia-La Cubilla gaina, 1.683 metrora, 144 kilometro. Litekeena da biharko etapan gaurkoan baino diferentrzi handiagoak egotea, ziklistak, bihar, gaur baino nekatuagoak egongo direlako, eta azken mendatea mina egiteko aproposagoa delako. Ez da oso malkartsua, baina bai bukaezina. La Cubilla 18 kilometro da luze, eta batez besteko pendiza %6.2koa da. Aurrez San Lorenzo (10 km. eta %8.5eko batez besteko malda), eta La Cobertoria (8.3 km. eta %8.2ko pendiza) igoko dituzte.


"Ekologista naiz, baina..." hitzaldia izango da abenduaren 11n — Zumaiako Udala\n"Ekologista naiz, baina..." hitzaldia izango da abenduaren 11n\nDatorren asteazkenean, hilaren 11n, kontsumo jasangarriaren inguruko hitzaldia emango du Gorka Egiak Alondegian, 18:30ean. EAEko Elikagaien xahuketaren aurkako astearen baitan antolatu du hitzaldia Zumaiako Udalak.\nAbenduaren 9tik 15era bitartean EAEko Elikagaien xahuketaren aurkako astea izango da. Hori dela eta, Zumaiako Udala Elika Plataformari atxikitu zaio eta fundazioak proposatutako jardueretako bat antolatu du datorren asteazkenerako, abenduaren 11rako.\nZehazki, kontsumo jasangarria lantzeko hitzaldia antolatu du Zumaiako Udalak. "Ekologista naiz, baina..." izenburupean, Gorka Egiak hitzaldia emango du hilaren 11n, 18:30ean Alondegiko Oxford Aretoan.\nHitzaldi honen bidez, eguneroko kontsumoa jasangarriagoa bihurtzeko gonbita egin nahi die Udalak herritarrei. Hitzaldian zehar, Lur planetak ingurumen arloan dauzkan erronken berri emango du hizlariak. Ondoren, ura, energia, zaborrak edota kontsumo arduratsua moduko gaiei helduko zaie. Hitzaldi berezia izango dela aurreratzen du Gorka Egia hizlariak: "Adibidez, bertaratzen direnek ur gutxiago kontsumitu eta kutsatzeko konpromisoak hartu beharko dituzte. Baita ere garraio publikoaren aldeko apustua egiteko edota zaborra ondo sailkatzeko. Herrian bertan kontsumitzea sustatuko dugu eta bertako ekoizleak eta herritarrak harremanetan jartzea ere bai, besteak beste".


Orrialde honetatik, gure webgunera ongietorria eman nahi dizugu; hemen eskaintzen dizkizugu zuretzat landu ditugun eduki guztiak.\nSektoreko profesionalentzat pentsatutako edukiak.\nKOLEKTIBITATEENTZAT ZERBITZU INTEGRALA\nElikagai, edari, produktu galkor eta higiene pertsonaleko eta garbiketako produktu guztien hornidura integralaren zentralizazioa eskaintzen espezialistak gara, oso prezio lehiakorretan gainera.\nJaso ezazu gure albisteei eta ekintza bereziei buruzko informazioa.\nEta edozein zalantza edo iradokizun baldin badaukazu, ez ezazu zalantzarik egin eta jar zaitez gurekin harremanetan, atsegin handiz hartuko zaitugu.\nCOLONIALES BARBED S.A.\nSan Lorenzo plaza, 11. 48390 Bedia (Bizkaia)\nTel: 946 738 180 · Fax: 946 738 179\nBeharrezkoak diren cookie-ak onartu ez dituzunez (publizitaterako cookieak), ezin duzu Google-aren mapa ikusi.


Apirilak 29ko Gobernu Kontseilua - Steilas\nUPV/EHUren Gobernu Kontseiluak atzo, apirilaren 29an, egindako bilkuraren berri eman nahi dizugu.\nErrektoreak Donostiako Ingeniaritza Eskolako hiru kasu positiboren berri eman zuen. Gainerako langileek negatibo eman dute, baina hamar eguneko konfinamendua gorde beharko dute.\nSteilaseko ordezkariok berriro azaldu genuen beharrezkoa dela UPV/EHUko langileak txertaketa-planetan sartzea, eta errektoretza-taldeari eskatu genion jarrai dezala helburu hori lortzeko presioa egiten. Errektoreak jakinarazi zuen txertoa eskatzen jarraitzen dutela, baina Estatuan hartutako protokoloen mende dagoela.\nAzkenik, Leioako campuserako Bizkaibusen zerbitzuetan sortutako pilaketa-arazoen berri eman genuen, eta bere garaian Bizkaiko Errektoreordetzari jakinarazi genion, Bizkaibusek arazoa konpon zezan. Bizkaiko campuseko errektoreordeak adierazi zuenez, kexak enpresari helarazi dizkio eta gaiaren jarraipena egiteko konpromisoa hartu zuen.\nBEHIN-BEHINEKOTASUNA ETA BITARTEKOTASUNA\nJoan den astean sektore publikoak egindako grebaren harira, UPV/EHUn dugun behin-behinekotasun eta bitartekotasun arazo larria gogorarazi genuen, langile askok ez baitute lanpostua finkatzeko aukerarik izan.\nAzaldu genuen beharrezkoa dela negoziazio-mahaietan legeak baimendutako neurri guztiak aplikatzea aldi baterako langileen eta bitarteko langileen lanpostuak bermatzeko, legeetan egingo diren aldaketen ondorioz sor daitezkeenak barne.\nGerentziak Iceta ministroak iragarritako erreformen aurrean zain jarraitzen dutela jakinarazi zuen, eta pandemia egoeran azterketa masiboak egiteko kezka agertu zuen.\nGobernu Kontseiluak 2021/2022 ikasturteko irakaskuntzarako orientabideak onartu zituen, ikastaroa planifikatzeko jarraibideak jasotzen dituen dokumentua.\nGure hitz-txandan, Steilaseko ordezkariok harridura agertu genuen aurreko ikasturteko dokumentuaren ebaluazioa falta zelako, bizi dugun unerako plangintza egokiagoa egin ahal izateko. Hobetu beharreko alderdietako bat ikasle/irakasle ratioak jeistea da, gaur egun handiegiak direnak.\nEgoera berriak AZPko langileei eragiten dien presioa ere mahai gainean jarri genuen, premia berriei aurre egin behar baitie langile gehiago izan gabe eta planteatu genuen beharrezkoa dela Eusko Jaurlaritzari finantzaketa egokia exijitzea.\nSteilasetik eskatu genuen, halaber, aparteko kontziliazio-neurriak hartu behar direla pandemia-egoeraren arabera, eta telelana bultzatu behar dela kutsatzeak murrizteko.\nxabin2021-05-04T12:43:07+02:002021 30 apirila |UPV-EHU|


Txakurrak hezteko bigarren ikastaroa antolatu du Azpeitiko Kimu Batek - Urola Kostako Hitza : Urola Kostako Hitza\nTxakurrak hezteko bigarren ikastaroa antolatu du Azpeitiko Kimu Batek\nAbenduaren 1ean egingo dute ikastaroa, eta txakurren heziketari buruzko "informazio zehatza" emango dute jarduera praktikoen bidez. Plaza mugatuak ditu ikastaroak, eta aurrez eman behar da izena.\nTxakurrak hezitzen ikasteko tailerra antolatu du bigarrenez Azpeitiko Kimu Batek. Joan zen uztailean eskaini zuen saioa aurrenekoz, eta haren jarraipena izango da abenduaren 1ean, zapatuan, egingo dutena. 10:30etik 12:30era bitartean izango da doako ikastaroa, eta interesa dutenek aurrez eman behar dute izena, 943-15 00 85 telefonora deituta edo kimubat@kimubat.com helbidera idatzita. Plazak mugatuak izango dira. Parte hartzaileek beraien txakurrak ikastarora eraman ditzatela gomendatu du Kimu Batek, “jarduera praktikoak” egingo baitituzte animaliekin. Gainera, uztaileko ikastarora joan ez zirenek ere parte hartu ahal izango dute oraingo saioan, eduki berriak irakatsiko dituztelako. Hain zuzen ere, animalien heziketari buruzko “informazio zehatzagoa” eskainiko dute bigarren ikastaroan: “Zakurra hezteko oinarrizko gaitasunak landuko dituzte bertaratzen direnek. Gainera, animalien eta jabeen portaera okerrak aztertuko dira eta horiei aurre egiteko neurriak aurkeztuko dituzte hizlariek, erakustaldi praktiko baten bidez”.


Erasmuseko esperientziak - Harrobia | Lanbide heziketa Bizkaian\nErasmuseko ikasleen esperientziak orain arte:\n“Nire enpresa ‘Vicenza Marathon’ deitzen da. Atletismo klub bat da, mundu osoan zehar maratoiak korritzen dituzte. Batez ere, sare sozialak (Instagram eta Facebook) eta Excel-ak (datu baseak) egiten ditut. Zenbait asteburuetan Marathonetara joaten naiz, antolatzera eta sare sozialetarako argazkiak/bideoak ateratzeko. Etxean, 65 urteko Italiar jaun batekin bizi naiz, informatikoa da. Donostiako mutil batekin partekatzen dut gela, Joseba deitzen dena.”\n“Ni Irlandan nago; zehazki; Cork-en .\nPraktikak Plus10 coworking empresan egiten ditut ; eta hamen sare sozialak eramaten ditut, ikerketak egiten ditut , web gunea aztertzen dut, etab… Bestetik excel eta canva dira nire erraminta erabilgarrienak. Ni Douglas-en bizi naz etxe batean beste bi neskekin. Bata Uxue da Haur hezkuntza in dauena eta bestia Patrizia da Marketina eta Merkataritza ein dauena. Uxue eta Patrizia ere praktikak egiten hari dira; haurtzaindegi baten eta Te denda baten. Hirurak batera lehengo hilabetean Cork ikertu genuen; bai lekua; bai jendea. Eta horrela hainbat toki eder ezagutu ditugu; Cobh , Irlandako itsaslabarrak…”\n“Hasiera kaxkar bat eta gero dena ondo doala dirudi. Hizkuntza dela eta, Ingelesarekin moldatu beharko, zeren Alemaniera apur bat zaila da 😅 baina apurka apurka pare bat hitz ulertzen ditut.\nEtxeen kontua: 3 aldiz aldatu gintuzten pixuz eta lehen egunak Hotel kutretxo baten igaro genituen, gure azken pixua bilatzen zeuden eta.\nLana dela eta hasiera batean Kriptodiruen enpresa batean jarri zidaten non etxerako lanak bidaltzen zikidaten eta gero ezertarako ez duel balio esaten zidaten. Orduan bertoko gure begiralearekin hitz egin eta aldatzea lortu nuen. Baina enpresa berri hortan, hirugarren adinekoentzako erresidentzia kate bat bezalakoa zen, eta orduan erresidentzia batetik bestera eramaten gintuzten ( ni eta beste bi pisukide) papel batzuk betetzeko. Bizpa hiru ordu egin eta guretzako lan gehiagorik ez zeukatenez batzuetan etxera bidaltzen gintuzten, beste batzuetan ehundaka fotokopia ateratzen, artxibadoreak ordenatzen….. Eta ikusten duzun bezala ez neun Marketineko ezer egiten, orduan etxean komentatu nuen eta justo nire pisukide baten enpresako Marketin departamenduko mutilak, bere lana utzi zuen eta nire aukera irisi zen. Denekin hitz egin eta gero baietza lortu eta orain Steel Vintage Bikes-en lanean nago.\nBerton, Instagram kontuak eramaten ditut (bi dauzkate, bat bizikleta dendakoa eta beste bat Kafetegikoa), beraten web orrialdean ere parte hartzen dut: bizikleeti argazkiak atera, editatu eta salgai jarri, gero kafetegian barruan denda bat daukate eta dependientetzat ere egiten dut.\nUste dut azkenean dena bideratu dela eta itxura ona hartzen dihoala.”\nKoldo Garcia (Informatika):\n“Kaixo, Koldo naiz, Harrobiako mikroinformatika eta sareko ikaslea naiz. Erasmus programarekin praktikak egitea erabaki nuen eta hau da Italian izan dudan esperientzia. Vicenza, hau da 3 hilabete hauetan bizi naizen hiria, 5 gelakiderekin bizi naiz, 18-23 urte tartekoak; Claudia, Nerea, Aitor, Oskar eta Urtzi. Bizkaitarrak eta gipuzkoarrak ere badira.\nVicenza 110 mila biztanle ditu eta Gizateriaren Ondare da. Vicenzan hotz handia egin ohi du baina oso hiri eguzkitsua da. Schio, IRIMI enpresan praktikak egiten hari naizen herria, Vicenzatik ordu bat trenez dago (goizeko 7:09-tan hartzen dudala). IEIMI enpresa-administrazioko softwarea ekoizten, kontrolatzen eta saltzen duen enpresa da. Denetariko lanak egiten ditut, esaterako, sistemak administratzea, ordenagailuak konfiguratzea, enpresaren sarearen mapak egitea, programatzea, HTML ere…\nBaina ez da lana bakarrik, asteburuetan bidaiatzen saiatzen gara eta.”


Laboral Kutxak 50 milioi jarriko ditu ekonomia sozialeko enpresentzat | Berria.eus\nEkonomia Laboral Kutxak 50 milioi jarriko ditu ekonomia sozialeko enpresentzat\nLaboral Kutxak 50 milioi jarriko ditu ekonomia sozialeko enpresentzat\nEsparru horretako 200 enpresa proiektu babestuko dituzte aurten Jaurlaritzaren laguntzek\nEuropa osoan gizarte ekonomiako enpresetara espresuki bideratutako finantzaketa lerrorik garrantzitsuena: hala definitu zuen Xabier Egibar Laboral Kutxako negozioaren garapeneko zuzendariak bere erakundeak sortutako funts berria. Ekonomia sozialean diharduten enpresen finantzaketa bermatzeko 50 milioi euroko lerro bat sortu du, Europako Inbertsio Funtsarekin batera. Hala, behar duten enpresei 500.000 euro arteko kredituak eskainiko dizkio kreditu kooperatibak, eta enpresa horiek ez dute hipotekarioak ez diren bermerik frogatu behar izango kreditu hori eskuratzeko.\nDiru hori itzultzeko epea, gainera, hiru hilabetetik hamar urtera arte luzatuko dute. Kredituak ez dira izango enpresa handientzat, haiek errazagoa dutelako finantzaketa eskuratzea. Laboral Kutxak jarri duen baldintza da 30 milioi eurotik beherako fakturazioa duten enpresentzat izatea.\nMailegu ildo horri esker euskal gizarte «justu eta bateratuago» bat lortu ahal izateko proiektuak garatu ahalko direla azaldu zuen Egibarrek, atzo Bilbon egindako aurkezpenean.\nGaur egun, Hego Euskal Herrian, ekonomia sozialeko 2.200 enpresa daude, eta horiei guztiei eskainiko die kreditu ildo berri hori, «Laboral Kutxako ohiko bezeroak izan ala ez». Eta zenbat lanpostu sortuko dituzten aurreikuspena ere egin du, oraindik zenbat enpresa inguratuko zaizkien ez badakite ere: kreditua eskatuko duen enpresa bakoitzak batez beste 50.000 euroko mailegua eskuratuko balu, 1.000 enpresa babestu eta 4.800 lanpostu sortu ahalko liratekeela azaldu zuen. Lanpostu berri horiek, gainera, aniztasun funtzionala dutenen eta bazterketa sozialaren mugan daudenen ehuneko bat hartuko dutela ere bermatu zuen Egibarrek.\nAurkezpenean izan zen Maria Jesus San Jose Eusko Jaurlaritzako Lan eta Justizia sailburua ere. Proiektuaren garrantzia nabarmendu zuen: «Ekonomia soziala babesteko konpromisoa daukagu, eta, horretarako, proiektuak eta funtsen sorrera babesten dugu». Hain zuzen ere, Eusko Jaurlaritzak ere, ekonomia soziala bultzatzeko, lau milioi euroren laguntzak emango ditu aurten. 200 enpresa proiektu lagunduko ditu, eta horiek guztiek 850 enplegu sortuko dituztela iragarri zuen San Josek.


EAEko gaixoen eta haien familien kolektiboen bizi-kalitatea hobetzen diharduten irabazi-asmorik gabeko gizarte-ekimeneko elkarteei zuzendutako laguntzak 2022 - Eusko Jaurlaritza\nEAEko gaixoen eta haien familien kolektiboen bizi-kalitatea hobetzen diharduten irabazi-asmorik gabeko gizarte-ekimeneko elkarteei zuzendutako laguntzak 2022\n1. Agindu honen xedea da laguntzetarako deialdia egitea EAEko gaixoek eta haien familien kolektiboek eratutako irabazi-asmorik gabeko gizarte-ekimeneko elkarteentzat.\n2. Laguntza horien bidez, babesa eman nahi zaie kolektibo horiei, finantzaketa eskainiz 2022ko urtarrila eta abendua bitartean egindako jarduera batez edo gehiagoz osatutako proiektuei, baldin eta honako xedea badute:\na) Trebetasunen eta baliabideen garapena babestea, gaixoen autozaintza-gaitasuna maximizatzeko eta autonomia handitzeko.\nb) Beren behar soziosanitarioak babestea eta bideratzea, osasunaren sustapenaren ikuspegitik.\nc) Gaixotasunari buruz, haren arrisku-faktoreei buruz eta bizi-ohitura egokienei buruz duten ezagutza eta informazioa handitzea.\nd) Gaixotasunen bat dutenek osasunaren aldetik besteekiko dituzten desberdintasunak gutxitzea eta genero-ikuspegia eranstea.\n3. Honako jarduera hauek jaso ahal izango dute dirulaguntza:\nGaixotasunari buruzko aholkua eta informazioa\nErrehabilitazio logopedikoa, fisioterapeutikoa, kognitiboa\nGaixoen eta euren familien bizi-kalitatea hobetzen laguntzeko tailerrak\nGaixoen familientzako laguntza\nGaixotasunari buruzko informazio- edo sentsibilizazio-jardunaldiak, gaixotasunari buruzko informazio-standak, etab.\nGaixotasunarekin lotutako publizitate-kanpainak\nGaixotasunaz informatzeko eta sentsibilizatzeko beste jarduera batzuk\n4. Deialdi honen bidez finantzatzeko moduko ekintzetatik kanpo gelditzen dira:\na) Osakidetzak edo Osasun Sailarekin hitzarmena duten zentroek egiten dituztenen pareko jarduerak.\nb) Hiesaren eta adikzioen arloko jarduerak, baita ikerketa-lanak eta Osasun Sailean horretarako berariazko laguntza-deialdiak dituzten guztiak ere.\n1. Laguntzak jarduera batez edo batzuez osatutako proiektuak diruz laguntzeko izango dira, eta ez, ordea, elkarteetako langileen egitura egonkorrei eusteko edo azpiegitura fisikoetan inbertitzeko.\n2. Gastu hauek lagunduko dira diruz:\na) Langileak (nominak eta gizarte segurantzako gastuak).\nb) Profesional independenteen zerbitzuak.\nc) Ekipamenduak eta materialak.\nd) Argitalpenak eta komunikazio-jarduerak.\ne) Eskatutako zenbateko osoaren % 15, gehienez, zeharkako kostuengatik, halakotzat hartuta:\n1.– Erakundearen egiturazko gastuak, azpiegitura fisikoei dagozkienak barne.\n2.– Dieten eta joan-etorrien gastuak.\n3.– Jarduera jakin batekin zuzenean lotuta ez dauden baina diruz lagundutako jarduera egiteko beharrezkoak diren kudeaketa-gastuak.\n3. Honako gastu hauek ez dute dirulaguntzarik jasoko:\na) Gastu finantzarioek.\nd) Berandutze-errekarguek eta zehapen administratiboek eta penalek, besteak beste, zergen, tributuen, tasen, Gizarte Segurantzako kuoten, prozedura judizialen edo gatazkak borondatez ebazteko beste prozedura batzuen ordainketan berandutzeak edo ez-ordaintzeak eragindakoak.\ne) Oro har, elkartearen aperitibo, hamaiketako, catering, bazkari edo afariekin edo antolatzaileek parte-hartzaileei eskainitakoekin lotutako gastuak, ez eta jarduera dela-eta eskainitako opariak ere.\n4. Horretarako, egindako gastutzat hartuko da justifikatzeko epea amaitu aurretik egiazki ordaindu dena.\n5. Diruz laguntzen diren jarduerak ezin ezingo dira azpikontratatu.\n6. Artikulu honetan zehaztu ez diren gaietan, oro har, 38/2003 Legearen 31. artikuluan ezarritakoa aplikatuko da.\nDirulaguntzen zenbatekoaren mugak\nDirulaguntzaren zenbatekoa honako hau izango da gehienez:\na) Eskatutako zenbatekoa.\nb) Diruz lagun daitekeen gastuaren aurrekontu osoaren % 100.\nc) 10.000 euro elkarte bakoitzeko.\nd) 15.000 euro elkarteen federazio bakoitzeko.\nDirulaguntzak honela ordainduko dira:\na) % 70, laguntza ematea onartutakoan, ebazpena argitaratu ondoren, eta laguntza espresuki edo isilbidez onartu ondoren, 17.1 artikuluan ezarritako epean.\nb) Gainerako % 30a, proiektua egin izana eta haren gastu osoa justifikatu eta gero , 14. artikuluan ezarritakoari jarraituz.\nEdozein ordainketa egin baino lehen, erakundeak zerga-betebeharrak eta Gizarte Segurantzarekikoak beteta dituela egiaztatuko da, baita dirulaguntzen arloko itzulketa-prozeduretatik eratorritako zor guztiak ordaindu dituela ere.\nIrabazi asmorik gabeko elkarteak\n1. Betekizun hauek betetzen dituzten elkarteek eskuratu ahal izango dituzte laguntzak:\na) Euskal Autonomia Erkidegoko gaixoen eta haien familien kolektiboez osatuta egotea.\nb) Legez eratuta egotea, eta egoitza soziala dagoen lurraldeko erregistro administratibo ofizialean behar bezala izena emanda, deialdi hau Euskal Herriko Agintaritzaren Aldizkarian argitaratu eta urtebete lehenagotik gutxienez.\nc) Irabazi-asmorik ez izatea.\nd) Gaixotasunen bat dutenen edo haien familien bizi-kalitatearen hobekuntza sustatzea, elkartzeko, hitz egiteko eta laguntzeko guneak eratuz.\ne) Zergen arloko betebeharrak eta Gizarte Segurantzarekikoak egunean izatea, eta dirulaguntzen itzulketenak ere bai.\nf) 38/2003 Legearen 13.2 artikuluan ezarritako egoeraren batean ez egotea.\n2. Ezin izango dira laguntzetara aurkeztu sexuaren ziozko bereizkeria egiteagatik zehapen administratibo edo penala jasotako pertsona fisikoak edo juridikoak, ez eta Emakumeen eta Gizonen Berdintasunerako Legea dela bide debeku horrekin zigortutakoak ere, zigorrak dirauen artean.\n3. Erakundeek prozesu osoan zehar bete beharko dituzte eskakizun horiek guztiak, harik eta emandako dirulaguntza likidatu arte.\nIndarrean dagoen araudiak adierazitako beste batzuk alde batera utzi gabe, elkarte onuradunek honako betebehar hauek izango dituzte:\n1. Emandako dirulaguntza onartzea. Erakunde onuradunek dirulaguntzari berariaz uko egiten ez badiote hamar egun balioduneko epean esleipen-ebazpena EHAAn argitaratu eta hurrengo egunetik zenbatzen hasita, onartu egin dutela ulertuko da.\n2. Hirugarren interesdunaren datuei alta emateko Eusko Jaurlaritzaren inprimakia, edo, hala dagokionean, hirugarrenaren datuak aldatzeko eskaera inprimakia bete beharko dute, salbu eta aurretik Eusko Jaurlaritzan aurkeztu badira inprimakiok. Behar den inprimakia Euskal Autonomia Erkidegoko Administrazio Publikoaren egoitza elektronikoan eskura daiteke: https://www.euskadi.eus/eusko-jaurlaritza/-/hirugarrenaren-datuen-aldaketa/\n3. Jasotako laguntza guztia diruz lagundutako proiektua gauzatzeko erabiltzea.\n4. Aldaketaren bat izan bada dirulaguntzak ematerakoan eskatu eta kontuan hartu den betekizunen batean, horren berri idatziz eman beharko diote organo kudeatzaileari, aldaketa gertatu eta 5 egun balioduneko epean gehienez ere.\n5. Helburu bererako beste dirulaguntza, laguntza, diru-sarrera edo baliabideren bat lortu bada beste edozein administrazio edo erakunde publiko nahiz pribaturen baten aldetik, horren berri ematea organo kudeatzaileari, hori gertatu eta bost egun balioduneko epean gehienez ere.\n6. Diruz lagundutako proiektua gauzatzeko baldintzak eta eskakizunak bete direla justifikatzea.\n7. Osasun Sailarekin lankidetzan aritzea egiaztatzeko, ikuskatzeko, jarraipena egiteko, ebaluatzeko eta kontrolatzeko prozeduretan, eta Eusko Jaurlaritzako Kontrol Ekonomikoko Bulegoaren kontrol-jarduketen mende jartzea.\n8. Kontrol Ekonomikoko Bulegoari eta Herri Kontuen Euskal Epaitegiari ematea laguntzen zertarakoa kontrolatzeko eskatu duten informazio guztia.\n9. Jasotako funtsak zertan erabili diren frogatzen duten agiriak 5 urtez gordetzea, agiri elektronikoak barne, egiaztatu eta kontrolatu ahal izateko.\n10. Publizitatean edo egiten diren dokumentuetan Osasun Sailaren babesari buruzko aipamen bat sartzea. Aipamen hori, Sailak gainbegiratu ondoren, Eusko Jaurlaritzaren Erakunde-nortasunaren eskuliburuan xedatutakoaren arabera txertatuko da. Eskuliburua hemen dago eskuragarri: https://www.euskadi.eus/erakunde-ikurrak-eta-nortasuna/web01-s1ezaleh/eu/\n11. Euskadi Aktiboa plataforman, baliabide komunitario gisa ikusaraztea elkartea, bai eta urtebetetik gorako jarraitutasuna duten jarduerak ere. Plataformarako sarbidea egoitza elektroniko honetan dago: https://www.euskadi.eus/informazioa/euskadi-aktiboa-auzolanean-osasuna-zabaltzen/web01-a2osabiz/eu/\nDeialdiaren araudia AGINDUA, 2022ko maiatzaren 24koa, Osasuneko sailburuarena, Euskal Autonomia Erkidegoko gaixoen eta euren familien bizi-kalitatea hobetzea xede duten irabazi-asmorik gabeko gizarte-ekimeneko elkarteei zuzendutako laguntzak arautu eta deialdia egiten duena.\nAraudia Araudi erregulatzailea 1/1997 LEGEGINTZA DEKRETUA, azaroaren 11koa\nAraudia Araudi erregulatzailea 698/1991 DEKRETUA, abenduaren 17koa\nARABA. Osasun Sustapenerako Unitatea - 945 017157\nBIZKAIA. Osasun Sustapenerako Unitatea - 94 4031577\nGIPUZKOA. Osasun Sustapenerako Unitatea - 943 022717\nEusko Jaurlaritzako Egoitza Nagusia - 945 019203\nAurkezteko epea: 2022ko uztailaren 18ra arte\n1. Eskabideak bide telematikoz aurkeztuko dira, 20.4 artikuluan adierazitakoaren arabera.\n2. Erakunde bakoitzak proiektu bakarra aurkeztu ahal izango du.\n3. I. eranskinean (PDF, 780 KB) zehazten dira eskabideetan adierazi beharreko datuak. Datuak egoitza elektronikoaren inprimaki normalizatuan aurkeztuko dira, agindu honen 20.4 artikuluan xedatutakoaren araberako sarbidearekin.\nEskabidean administrazio publiko eskudunen aurrean egiaztapena zuzenean lortzeari uko egiten zaionean bakarrik:\nDagokion administrazio-erregistroan eratu eta inskribatu izanaren egiaztagiriaren kopia.\nZerga-betebeharrak egunean izatearen egiaztagiria.\nGizarte Segurantzarekiko betebeharrak egunean izatearen egiaztagiria.\nErakundeak proiektua hobeto azaltzeko garrantzitsutzat jotzen duen beste edozein dokumentazio.\n4. Eskabidearekin batera, hala badagokio, honako dokumentazio hau aurkeztu beharko dute:\na) Baldin eta eskabidean egiaztapena administrazio publiko eskudunen aurrean zuzenean eskuratzeko oposizioa jasota badago bakarrik:\nDagokion administrazio-erregistroan eratu eta inskribatu izana egiaztatzen duen ziurtagiriaren kopia.\nZerga-betebeharrak egunean duela dioen ziurtagiriaren kopia.\nGizarte-segurantzarekin dituen betebeharrak egunean daudela dioen ziurtagiriaren kopia.\nb) Erakundearen iritziz proiektua hobeto ezagutzeko garrantzitsua den beste edozein dokumentazio.\n5. Eskabideak aurkezteko epea hilabetekoa izango da, deialdi hau EHAAn argitaratu eta hurrengo egunetik hasita.\n6. Eskabideak bitarteko elektronikoen bidez aurkeztu beharko dira, Euskal Autonomia Erkidegoko Administrazio Publikoaren egoitza elektronikoa erabilita (20. artikuluan adierazia).\n7. Eskabidea aurkezten duen pertsonak ziurtagiri elektroniko baten bidez identifikatu behar du bere burua:\na) Erakundearen ziurtagiri elektronikoa erabiltzen badu, ez du beste egiaztagiririk behar.\nb) Pertsona fisikoaren ziurtagiri elektronikoa erabiltzen badu, 20.2 artikuluan aipatutako ahalordetzeen erregistro elektronikoan inskribatuta dagoela egiaztatu beharko du.\n8. Erakunde eskatzaileak eskabidea eta gainerako dokumentazioa aurkezteko hizkuntza ofiziala aukeratu behar du. Prozesu osoan erabiliko da eskatzaileak hautatutako hizkuntza, Euskararen Erabilera Normalizatzeko azaroaren 24ko 10/1982 Oinarrizko Legearen 6.1 artikuluan xedatutakoari jarraituz.\nDirulaguntza hauen tramitazio elektronikoa egiteko beharrezkoa da:\nPertsona juridikoaren identifikazio elektronikoa (Izenpe-Entitatearen ordezkariaren ziurtagiria, FNMT ziurtagiria, …).\nPertsona fisikoaren identifikazio elektronikoa (NAN elektronikoa, Izenpe-Herritarraren ziurtagiria,…) Bigarren aukera hau posible izango da, pertsona hori Eusko Jaurlaritzako Administrazioko Ordezkarien erregistro elektronikoan izena emanda baldin badago (informazio gehiago ondorengo estekan).\nHalaber, beharrezkoa da:\nOndorengo atalean adierazten den dokumentazioa pdf formatuan edo onartutako beste formatu batean eskaneatu eta ordenagailuan gorde.\nInprimakiak dauden kasuetan, horiek bete eta ordenagailuan gorde.\nZerbitzu elektronikora sartu eta hemen, bete beharreko lau pausu izango dira:\n1. Eskaria bete.\n2. Prestatutako dokumentu eta inprimakiak erantsi.\n3. Eskaria sinatu.\n4. Erantsitako dokumentazioa eta eskaria bidali.\nOharra: Herritarren eskubidea da kasuan kasuko prozedurari aplika dakizkiokeen arauek eskatzen ez dituzten dokumentuak edo administrazio jardulearen esku daudenak ez aurkeztea, (Administrazio Publikoen Administrazio Prozedura Erkidearen urriaren 1eko 39/2015 Legearen 53. artikulua). Eskubide horretaz baliatu ahal izateko, emandako Dokumentazioa atalean, entregatutako dokumentuen informazioa beteko du.\nAbisua: Espedientearen egoeraren jarraipena eta segimendua Nire karpeta-ren bidez egingo da.\nEbazpena emateko eta interesdunei jakinarazteko gehieneko epea lau hilabetekoa izango da, agindu hau argitaratu eta hurrengo egunetik kontatzen hasita. Gehieneko epea igarota, ebazpenik jakinarazi ez bada, dirulaguntza eskabidea ezetsi zaiela ulertu beharko dute erakunde interesdunek, 39/2015 Legearen 25.1.a) artikuluan xedatutako ondorioetarako.\nAurkezteko epea: 2023ko martxoaren 1era arte\n1. Erakunde onuradunek beren proiektuak egitea justifikatu beharko dute.\n2. Eranskinean: II. eranskinean (PDF, 451 KB), justifikazioek jaso beharko dituzten datuak zehazten dira.\n3. Justifikazioarekin batera, honako hau aurkeztuko da:\na) Eskatutako zenbatekotik eman den dirulaguntzaren zenbateko osoaren gastua justifikatzen duten fakturen edo bestelako ordainketa-egiaztagirien kopia sinplea. Egiaztagiri horiek erakundearen arduradunaren sinadura izan beharko dute, eta benetakotasunaren erantzukizunpeko adierazpena erantsiko zaie.\nb) Proiektuan boluntarioek lan egin izana justifikatzeko, boluntario bakoitzaren ziurtagiriaren kopia bat aurkeztu behar da. Erakundearen legezko ordezkariak izenpetuta egongo da, datu hauek jasota: boluntarioaren datuak (izen-abizenak eta NANa); ordu kopurua; orduko kostua; guztizko zenbatekoa eta boluntarioaren sinadura.\nBoluntarioak balioztatzeko, elkartearen inguruko pertsonek ordainsaririk jaso gabe egindako lanaren kuantifikatze ekonomikoa egingo da. Zenbateko hori elkartearen ekarpen propioa justifikatzeko baino ez da aintzat hartuko, eta orduko 20 euroko gehieneko muga izango du.\nc) Jarduerarekin zerikusia duten agiri publikoak, hala nola egunkari-zatiak edo proiektuko funtsekin ordainduta egin eta zabaldutako materiala. Agiri horiek esteka elektronikoen bidez ere egiazta daitezke.\nd) Osasun Sailaren babesa jaso dela adierazi izana egiaztatzen duen dokumentazioa (17.10 artikuluaren arabera).\ne) Hala badagokio, proiektuaren funtsekin antolatutako tailer eta ikastaroetara joan izanaren laburpena: pertsona kopurua adierazi behar da, eta, hala badagokio, datuak adinaren eta sexuaren arabera bereizita aurkeztuko dira.\n4. Emandako laguntzarekin ordaindutako gastuak dirulaguntza jaso duen proiektua gauzatzean sortutakoak izan behar dute. Honako gastu hauek dirulaguntzaren kargura behar bezala justifikatutzat joko dira:\na) Erakunde onuradunaren izenean igorritako fakturaren bidez justifikatutakoak. Faktura guztiak 2022an egindakoak izango dira.\nb) Banku-zordunketako ordainketa-agirien bidez justifikatutakoak (finantza-entitateek egiten dituzte, eta faktura bati dagozkion datuak izaten dituzte, zenbakia eta seriea izan ezik).\nc) Lan-kontratudun langileei dagozkien gastuetan, soldaten ordainagirien bidez justifikatutakoak (ordainagiriak eredu ofizialen eta Gizarte Segurantzako kotizazioko aldizkari ofizialen araberakoak izan behar dute).\nd) Balio Erantsiaren gaineko Zergatik salbuetsita dauden noizbehinkako lanetan, enpresariak edo profesionalak ez diren pertsona fisikoek egiten dituztenean, gastua justifikatzeko, erakunde onuradunak idatzi bat egingo du, eta haren ordezkariak sinatuko du. Idatzi horrek, gutxienez, honako hauek jaso behar ditu: ordezkariaren, elkartearen eta hartzailearen izen-abizenak edo izen soziala, identifikazio fiskaleko zenbakia eta helbidea; eragiketaren deskribapena eta guztizko zenbatekoa; idatziaren jaulkipen-data; «jasotze-agiria» eta hartzailearen sinadura, eta pertsona fisikoen errentaren gaineko zergaren atxikipena.\ne) Boluntarioen kasuan, haien aseguruaren bidez justifikatutako gastuak. Boluntarioen aseguruak bi kontingentzia hauek hartuko ditu barnean: istripuak eta erantzukizun zibila. Erantzunkizun zibilaren kasuan gutxienez 300.506,05 euroko kapital aseguratua izan behar du, istripu eta aseguru-urte bakoitzeko, polizari atxikitako boluntario bakoitzarentzat.\nBoluntarioen asegurua diruz lagundu ahal izateko, erakunde aseguratzaileak egindako egiaztagiri bat adierazi behar da justifikazioan. Egiaztagiri horretan, datu hauek agertu behar dute, gutxienez: erakundeak bere boluntarioentzat kontratatutako aseguru-polizen estaldurak, aseguruan sartzen den pertsona kopurua eta polizaren guztizko zenbatekoa.\n5. Dirulaguntza jaso aurretik eginiko gastuak ordaindu ahal izango dira jasotako dirulaguntzarekin, baldin eta gastu horiek dirulaguntza jaso duten jardueretan sartzen diren ekintza eta kontzeptuen kostu errealak badira eta 2022. urtean sortutakoak badira.\n6. Dirulaguntza justifikatzeko dokumentazioa bitarteko elektronikoen bidez aurkeztu beharko da, 20. artikuluan azaltzen den moduan.\n7. Dokumentazioa aurkezteko azken eguna 2023ko martxoaren 1a da.\nElkarte onuradunen betebeharrak\n1. Emandako dirulaguntza onartzea. Erakunde onuradunek ez badiote dirulaguntzari espresuki uko egiten hamar egun balioduneko epean, esleitzeko ebazpena EHAAn argitaratu eta hurrengo egunetik aurrera zenbatzen hasita, onartutzat hartuko da dirulaguntza.\n2. «Hirugarren interesdunaren datuei alta» emateko Eusko Jaurlaritzaren inprimakia betetzea, edo, hala dagokionean, «Hirugarrenaren datuak aldatzea» eskatzekoa, salbu eta aurretik inprimakiak Eusko Jaurlaritzan aurkeztu badira. Dagokion inprimakia Euskal Autonomia Erkidegoko administrazio publikoaren egoitza elektronikoan eskuragarri dago: https://www.euskadi.eus/hirugarrenaren-datuen-aldaketa/web01-tramite/eu/\n3. Jasotako laguntza guztia dirulaguntza eman den proiektua gauzatzera bideratzea.\n4. Aldaketaren bat izan bada dirulaguntza emateko eskatu eta kontuan hartu den betekizunen batean, horren berri idatziz ematea organo kudeatzaileari, aldaketa gertatu eta 5 egun balioduneko epean gehienez ere.\n5. Helburu bererako beste dirulaguntza, laguntza, diru-sarrera edo baliabideren bat lortu bada beste edozein administrazio edo erakunde publiko nahiz pribaturen baten aldetik, horren berri ematea organo kudeatzaileari, hori gertatu eta 5 egun balioduneko epean gehienez ere.\n6. Eskakizunak eta baldintzak bete dituztela justifikatzea, bai eta dirulaguntza jaso duen proiektua gauzatu dutela ere.\n7. Osasun Sailarekin elkarlanean aritzea jarduera horiek egiaztatu, ikuskatu, jarraitu, ebaluatu eta kontrolatzeko prozeduretan, eta men egitea Eusko Jaurlaritzako Kontrol Ekonomikoko Bulegoari dagozkion kontrol-jarduketei.\n8. Kontrol Ekonomikoko Bulegoak eta Herri Kontuen Euskal Epaitegiak laguntzen xedea kontrolatze aldera, eskatutako informazio guztia ematea.\n9. Jasotako funtsak zertan erabili diren frogatzen duten agiriak 5 urtez gordetzea, agiri elektronikoak barne, horiek egiaztatu eta kontrolatu beharra egon daiteke eta.\n10. Osasun Sailaren babesa aipatzea egiten dituzten publizitatean edo agirietan. Aipamen hori Sailak gainbegiratu ondoren sartuko dute, Eusko Jaurlaritzaren erakunde-nortasunaren eskuliburuan xedatutakoaren arabera. Hemen eskuragarri: https://www.euskadi.eus/nortasun-gidaliburua\n11. Euskadi Aktiboa plataforman elkartea ikusaraztea baliabide komunitario gisa, bai eta urtebetetik gorako jarraitutasuna duten haren ondoriozko jarduerak ere. Honako egoitza elektroniko honetan dago plataformarako sarbidea: https://www.euskadi.eus/informacion/euskadi-aktiboa-/web01-a2osabiz/eu/\nEmandako laguntza justifikatzeko, inprimakia bete eta beharrezko dokumentazioarekin batera Nire karpeta-ren bidez bidali.


About: Euskal Herria\nArtikulu hau euskal herritarron herrialdeari buruzkoa da; beste esanahietarako, ikus «Euskal Herria (argipena)». Euskal Herria Europako herrialde bat da. Historikoki euskaldunen eta euskararen lurraldea da, Pirinio mendien mendebaldean kokatua, Frantzia eta Espainiaren arteko muga egiten duen mendilerroan, eta Bizkaiko golkorantz zabaltzen dena. Zazpi herrialde edo probintzia hauek barne hartzen ditu: Araba, Bizkaia, Gipuzkoa, Lapurdi, Nafarroa Beherea, Nafarroa Garaia eta Zuberoa. Guztira, Euskal Herriak 20.950,3 km² ditu, eta 3.005.670 bizilagun zituen 2006an.\nArtikulu hau euskal herritarron herrialdeari buruzkoa da; beste esanahietarako, ikus «Euskal Herria (argipena)». Euskal Herria Europako herrialde bat da. Historikoki euskaldunen eta euskararen lurraldea da, Pirinio mendien mendebaldean kokatua, Frantzia eta Espainiaren arteko muga egiten duen mendilerroan, eta Bizkaiko golkorantz zabaltzen dena. Zazpi herrialde edo probintzia hauek barne hartzen ditu: Araba, Bizkaia, Gipuzkoa, Lapurdi, Nafarroa Beherea, Nafarroa Garaia eta Zuberoa. Guztira, Euskal Herriak 20.950,3 km² ditu, eta 3.005.670 bizilagun zituen 2006an. Iruñea hiriburutzat jo ohi da, arrazoi historikoak direla kausa, nahiz eta izendapen ofizialik ez den. Halaxe iritzi zion XVIII. mendearen hasieran Joanes Etxeberri Sarakoak: «Iruiñea eskualdunen hiri buruzagia». Euskal Herriko biztanleei euskal herritar edo —egun gutxiago erabiltzen den izena— euskotar deritze; lurraldeari izena eman dion hizkuntza dakitenei, berriz, euskaldun. (eu)\neuskal herritar, euskotar, euskaldun (eu)\nEuskal Herriko armarria.svg\nErrioxa eta Aragoi\nHegoaldean: euskara, gaztelania\nKantauri Itsasoa eta Landak\nEuskal Herriko kolore mapa.png\nEuskal Autonomia Erkidego osoan eta Nafarroaren iparraldeko eremuan baino ez.\nBerez, euskaraz dakiena esan nahi du; hala ere, hainbatetan euskal herritar-en sinonimotzat erabiltzen da, nahiz eta erabilera nahasgarria den.\nArtikulu hau euskal herritarron herrialdeari buruzkoa da; beste esanahietarako, ikus «Euskal Herria (argipena)». Euskal Herria Europako herrialde bat da. Historikoki euskaldunen eta euskararen lurraldea da, Pirinio mendien mendebaldean kokatua, Frantzia eta Espainiaren arteko muga egiten duen mendilerroan, eta Bizkaiko golkorantz zabaltzen dena. Zazpi herrialde edo probintzia hauek barne hartzen ditu: Araba, Bizkaia, Gipuzkoa, Lapurdi, Nafarroa Beherea, Nafarroa Garaia eta Zuberoa. Guztira, Euskal Herriak 20.950,3 km² ditu, eta 3.005.670 bizilagun zituen 2006an. (eu)\nis prop-eu:zabalkundea of


Henri Dunant eta Solferinoko gurutzea\nHeiden (Suitza), 1910eko urriaren 30a. Henri Dunant negozio gizon, filantropo eta ekintzaile humanitario suitzarra hil zen 88 urte zituela, Bakearen Nobel Saria jaso eta bederatzi urtera.\nAskoz lehenago, 1859an, Dunant Italiara joan zen negozio bidaian eta Solferinoko gudu odoltsuaren lekuko izan zen. Austriarren eta Piamonteko eta Frantziako armaden arteko gatazkak 38.000 hildako eta zauritu utzi zituen, baina horiek guztiak sorosteko aukerarik eta ahaleginik ez zen apenas. Hunkituta, Dunantek zibilak biltzeari ekin zion, materiala erosi zuen eta ospitalea prestatzen lagundu zuen. Alde bateko zein besteko zaurituak zaintzeko konbentzitu zituen bertakoak eta, gainera, frantziarrek atzemandako mediku austriarrak askatzea lortu zuen, hauek ere lan egin ahal zezaten.\nSolferinoko izugarrikerien oihartzuna Euskal Herrira iritsi zen. Guduan jasotako zaurien ondorioz euskaldun bat itsu geratu zen, eta Jean Baptiste Elizanburuk Solferinoko itsua kopla sorta ezaguna idatzi zuen. Honela dio bigarren ahapaldiak:\nZorigaitzean baitut ikusi\nDunantek, aldiz, prosan jaso zituen han bizitakoak, 1862an argitaratutako Solferinoko oroimena lanean. Guduaren nondik norakoez eta ondorioez jarduteaz gain, etorkizunean zauritutako herritarrak eta soldaduak zaintzeko erakunde neutrala sortzeko beharra aipatu zuen liburuan. Europako buruzagi politiko eta militarren artean banatu zituen kopiak .\nGenevako Ongizate Publikorako Elkarteko presidente Gustave Moynierrek gogo onez hartu zuen Dunanten proposamena, eta elkarteak gaia jorratzeko bilera egin zuen 1863ko otsailaren 9an. Bileran bost kidek –Dunantek berak eta beste lauk– osatutako batzordea sortzea erabaki zuten. Batzordea handik gutxira bildu zen lehenengoz, otsailaren 17an, eta, sinbolo ezaguna geroago erabiltzen hasi arren, egun hartantxe sortu zen Nazioarteko Gurutze Gorria.


Andrea Camilleri idazle italiarra hil da | Kultura | Berria\nAndrea Camilleri idazle italiarra hil da\nArrakasta berandu ezagutu bazuen ere, genero beltzaren izenik handienetako bat izan da idazle eta gidoilari italiarra; batik bat, Montalbano komisarioari bizia eman zionetik. 25 egun ospitalean igaro ostean, bihotzekoak jota hil da, 93 urterekin.\nCamilleri, martxoko argazki batean, Erroman. ALESSANDRO DI MEO / EFE\n2019ko uztailak 17 09:35\nEz zaie idazle askori gertatzen eurak baino itzal handiagoa hartzea euren eskutik jaiotako pertsonaiek. Hala irakur daiteke Andrea Camilleri idazlearen (Porto Empedocle, Italia, 1923 — Erroma, 2019) eta haren pertsonaia famatuenaren, Montalbano komisarioaren, kasua. Gaur hil da idazle eta gidoilaria, 93 urterekin, eta harekin batera hartu ditu tituluak komisarioaren izenak. Hilezin geratu dira paper gaineko haren bizitza guztiak.\nItaliako idazlerik sonatuenetako bat izatera heldu arren, adinean aurrera eginda jaso zituen arrakasta eta aitorpena Camillerik, 70 urteen langa igaroa zuela. Askoz lehenagotik zen idazle; hainbat liburu zituen argitaratuak —53 urterekin egin zuen narratiban debuta, Il corso delle cose lanarekin, hamar urtez gordeta izan ostean—, eta gidoilari lanetan ere denbora zeraman. Ordura arte ezagutu gabeko oihartzuna hartu zuen bere lanak, ordea, Salbo Montalbano komisarioa sortu zuenean: 1994an kaleratu zuen liburu sorta oparo bat bihurtu zen haren lehen alea, Montalbano protagonista zuena, La forma dell’acqua izenekoa. Nobela beltzeko serierik ezagunenetako bati eman zion hasiera lan hark.\nBeste 30 izenburu baino gehiago ekarri zituen atzetik, denak Siziliako Vigata fikziozko herrian girotuak —hamarkada pasa lehenago ere agertu zuen herri berbera Camillerik, XIX. mende amaieran girotutako Un filo de fumo-n (1980)—. Kontakizun horietako bi heldu dira gaur arte euskarara, biak 2011n: Hilabete bat Montalbanorekin (Igela, 2011) eta Uraren forma itzuli zituen Fernando Reyk (Igela, 2012), eta Gauaren usaina (Erein, 2011) Josu Zabaletak.\nIdazleak berak hasiera-hasieratik aitortu zuen Montalbanoren izenaren jatorria: Bartzelonako Manuel Vazquez Montalban idazleari —Pepe Carvalho detektibearen nobelengatik egin zen ezaguna, besteak beste— zion mirespenagatik izendatu zuen hala pertsonaia, denborarekin Italian ezagun bihurtu zena. Telesail bat ere sortu zuten komisarioaren ibilietan ardaztuta.\nItzalpean egindako bidea\nLetren fakultatean hasi zuen bide akademikoa Camillerik. Bidetik guztiz aldendu ez, baina ez zituen ikasketak amaitu. Poemak eta ipuinak argitaratzen hasi zen gazte, eta Arte Dramatikoko Zuzendaritza ikasi zuen aurrerago. Poemak eta ipuinak idazten jarraitu zuen, baita literatur sariketa batzuk irabazten ere. Ezkondu, hiru alaba izan, eta berrogei urtez gidoilari eta antzerkiko zein telebistako zuzendari modura aritu zen lanean. Alderdi Komunistako kide zen, eta horrek oztopo bat baino gehiago ekarri zizkion enplegua bilatzeko orduan.\nItaliako idazleetan gehien irakurria ez bada, gehien irakurrietakoa izan da Camilleri, bai sorterrian eta bai inguruko herrialdeetan. Zigarreta ahoan eta betaurreko handien atzean beti. Ikusmena galdu zuen pixkanaka, baina idazten jarraitu du, halere, Valentina Alferj idazkariaren laguntzarekin. Duela hilabete inguru, bihotzekoak eman zion etxean, eta Erromako Santo Spirito ospitalean izan da ordutik. Hantxe hil zen atzo, 93 urterekin.


Moldaviera - Wikipedia, entziklopedia askea.\nLimba moldovenească — Moldovenește — Лимба молдовеняскэ\nErrumania, Moldavia, Errusia, Ukraina\nlatindar alfabetoa, alfabeto zirilikoa, Romanian alphabet (en) eta Moldovan Cyrillic alphabet (en)\nbaliorik ez eta mo\nbaliorik ez mol\nMoldaviera (limba moldovenească edo лимба молдовеняскэ) errumanierak Moldavian hartzen duen izenetako bat da; eta bertan latindar alfabetoaz idazten da. Moldaviera eta errumaniera hizkuntza bera dira, baina arrazoi politikoak direla eta, Moldavian hizkuntzari batzuetan moldaviera edo errumaniera deritzo.\nHalaber, alfabeto zirilikoaz idatzita, moldaviera (Молдовеняскэ) Transnistriako hiru hizkuntza ofizialetako bat da.\nMoldaviera, berez, errumanieraren ipar-ekialdeko aldaera da. Moldaviako Konstituzioaren arabera, herrialdearen hizkuntza ofiziala moldaviera da; baina 1992ko Moldaviaren Independentzia Aldarrikapenean estatu-hizkuntza gisa errumaniera hartzen zen.\n↑ Munduko hizkuntzen amarauna - Unesco etxea\n↑ (Ingelesez)Transnistriako Errepublikako Konstituzioa - 12. artikulua\n(Ingelesez) Moldaviako hizkuntzak Ethnologue-n


Sortzen Nafarroako Elkargunea, urriaren 7an Ezkaba ikastetxean - - euskalerriairratia.eus\nSortzen Nafarroako Elkargunea, urriaren 7an Ezkaba ikastetxean\nSortzen 2017-09-22 10:03\nKurtso berri honek erronka berriak bezain garrantzitsuak dakarzkigu eta, horregatik, Nafarroako Sortzen Elkarteko bazkide garen oro elkartzeko beharra helarazi nahi dizuegu, gune bat antolatuz, erronka horien inguruan hitz egin eta erabakiak hartu behar ditugu eta. Pasa den ikasturtean Sanduzelai ikastetxean holako bilkura bat egin genuen, eta parte hartu zutenen balorazioa oso positiboa izan zen. Aurten, Nafarroako Elkargunea urriaren 7an burutuko dugu, larunbata izanik Nafarroako bazkide guztiei aukera zabaltzen diogunaren ustetan. Goizez izango da, 10:00tatik 12:30ak arte. Antsoaingo Ezkaga Ikastetxea dugu lekua, Iruñeko sarrera batean egonik guztiontzako eskura legokeen lekua dela jakinik. Eta behar duenarentzat “Ludoteka” zerbitzua antolatuko da. Eta ondoren zizka-mizka.\nElkargunean Sortzen Elkartearen bazkide oro parte hartu ahal izango du. Eta bazkide oro esaten dugunean Sortzen Elkarteko partaide diren Guraso Elkarte bakoitzeko familia bazkide oro esan nahi dugu; Elkartearen ikastetxe bazkideetako hezitzaile zein langile oro; eta Sortzen Elkarteko bazkide diren norbanako oro.\nElkargune horretan, bost gai mahai gaineratuko ditugu:\n0.- Aurkezpena eta ongi etorria\n1.- Komunitatea indartzen-trinkotzen\n. Guraso Elkarteetarako GIDA: Lan-formakuntza tresna bat eskaini nahi dizuegu, eta guraso elkarteetan dabilen jendearentzat, edo orain dela gutxi lanean hasi direnentzako, Gida bat prestatu dugu. Bertan, alde batetik, Nafarroako hezkuntza sistemaren inguruan, zein eskoletako funtzionamendu eta organoen inguruko informazioa egoteaz gain (baita guraso elkarteena ere), Sortzen Elkartea zer den eta zer egiten duen azalduko duen atala izanen dugu. Formakuntza saioak, eskualdeka, proposatzen dizuegu.\n. Gure Elkartearen diruzaintza: Pasa den ikasurteko kontuen laburpena aurkeztu dizuegu.\n2.- Aurrematrikulazio kanpaina: Estilo berria\n. Azken urteetan, Elkarte gisa egiten dugun aurrematrikulazio kanpaina aberasteko asmoarekin, saiakera ezberdinak egin ditugu: beste eragileekin elkarlan iraunkorra, lan saio ezberdinak bazkideekin batera, ... Dena dela, urtero, gai honek zenbait bazkideen interesa pizten duela dakigunez, batzorde bat osatu nahi dugu kanpaina honi begira. Helburua, mezua zein euskarriak eta epeak, denon artean zehaztea eta adostea.\n3.- Jaia: iazko esperientziatik, hobetzera!\n. Pasa den ikasturtean, Iruñera bueltatu zen Sortzen Jaia. Mezuaren zein egitarauaren eta antolakuntzaren aldetik, zenbait berrikuntza sartu genituen. Aurten, lan estilo horretan sakondu nahiko genuke. Prest?\n4.- Urteko lehentasuna: Euskara eta hezkuntza\n. “Euskara” hartu nahiko genuke enborrezko gai gisa ikasturte honetarako. Gai hau, hiru arrazoiengatik jorratu nahi dugu gure ikastetxeetan.\n- Alde batetik, Diman eta Egiako Aitor Ikastolan garatzen ari garen Ikasle Euskaldun Eleaniztunak proiektuak, bost urteetako fasea bete duelako, eta orain da momentuan beste jauzi kualitatibo bat emateko.\n- Beste aldetik, bi urte dira aldaketa politikoa Nafarroan eman zenetik. Euskarak, Nafarroa osoan, status ofiziala denon artean lor dezagun, Hezkuntza Komunitatea aktibatu nahi dugu. Euskaraz bizitzeko eta ikasteko eskubidea Nafarroa osoan lortu arte.\n- Bukatzeko, D ereduan, euskarazko murgiltze eredua den aldetik, familien eta komunitate osoaren inplikazioak duen garrantziaz aritu nahi dugu. Euskararen lekua ez da eskoletako lau hormen barruan soilik, baizik eta etxean, auzoko dendarien ahotan, kaleetako seinaletan ... ere, egon behar du. Honengatik, familietan eta guraso elkarteetan euskararen aldeko aktibazioa bilatu behar dugu, gure eskolak irlak ez direlako, eta ikasle euskaldun eleaniztunak sortuko duen eskola bat behar dugulako.\n5.- Errigora eta Haizea Dinamika\n. Aurten ere, Errigorak bultzatzen duen kanpainan parte hartuko dugu. Nafarroako Erriberako produktuak, ekologikoak, etxeetara ekartzen, auzolanean, eta gainera, Erriberan euskararen aldeko urratsak bultzatzen. Gure kasuan, Errigorako saskiekin lortzen dugun diru kopurua, D ereduko lerro berriak Erriberako eskola publikoetan zabaltzen, babesten, eta laguntzen inbertitzen dugu. Aurten, Haizea Dinamika izena jarri diogu ekimen horiei.\n. Haizea Dinamika. Ekimen ezberdinak nahi ditugu burutu Erriberan sortu diren D ereduko lerro berriekin batera.\nProposamen hauek, eztabaida eta erabakitzera eramango ditugu Elkargunera. Lan ildo horiek garatu ahal izateko bazkideen inplikazioa behar izango bai litzateke. Eta horregatik hain zuzen, oso garrantzitsua da ahalik eta bazkide gehienen parte hartzea, zuen-zure parte hartzea.\nAmaitzeko, parte hartzea konfirmatzea eskertuko genizueke (lekua egokitzeko eta Ludoteka zerbitzurako zenbateko begiraleak behar ditugun jakiteko). Oso erraza da izena ematea, estekan tikatu eta segi jarraibideak: https://goo.gl/forms/Fz1zfnQb2Xe5IcJO2\nGogoratu, Elkargunea, urriaren 7an larunbata, 10:00tan Antsoaingo Ezkaba ikastetxean burutuko dugu. Animatu parte hartzera!\nMila esker eta urriaren 7a arte.


EKONOMIA | Ezkerreko eta eskuineko politika lokalak; "suntsipen sortzailea" Euskal Herrian; eta lau eguneko lan-astea - Arrosa\nAstero bezala aktualitate ekonomikoari errepasoa eman diogu Ekai Centerreko Adrian Zelaiaren eskutik. Oraingo honetan, ezkerreko eta eskuineko politika lokalez aritu da, baita joan den astean aipatu genuen “suntsipen sortzailea”z ere, Euskal Herrin zentratuz, eta amaitzeko, lau eguneko lan-astearen ingurukoak ekarri ditu uhinetara.\nPosted in ZebrabideaTagged #ekai center #ekonomia #lan-astea #politika lokalak #portada #suntsipen sortzailea


fog – Aingura Photo\nBaserri bat lanbro artean galdua (Country house lost in the fog)\nPosted on 4 Urr ’17 5 Urt ’18 Posted in Paisaia (Landscape)Tagged argazki, argi, ch, fog, lanbro, light, negu, photo, photography, postaday, Schweiz, St. Gallen, winterLeave a comment\nEgun honetan ere behelainoa ez zen egun osoan kendu. Mendi buelta egiten baserri honen ondotik pasatu nintzen. Tximiniako kea lanbroarekin nahasten zen eta etxaldea jan behar zutela ematen zuen.\nBehelaino ibaia (Fog river)\nPosted on 30 Ira ’17 5 Urt ’18 Posted in Paisaia (Landscape)Tagged argazki, behelaino, ch, cold, fog, hotz, negu, photo, photography, postaday, Sarganserland, Schweiz, winterLeave a comment\nGailurrean eguzkiak jotzen bazuen ere, bailara ilun dago eta behelainoaz estalita. Irudi polita. Pena funikularraren leihoak pixkat lausotzen duen.\nLanbro koloretsua (Colourful fog)\nPosted on 23 Ira ’17 24 Abe ’17 Posted in Paisaia (Landscape)Tagged argazki, ch, fog, lanbro, negu, photo, photography, pine-forest, pinudi, postaday, Schweiz, St. Gallen, winterLeave a comment\nAtzoko irudi hemen. Orain baina, edizioarekin jokatu nuen irudiari hondoko kolorea gehitzeko. Lanbroak efektua lagundu du argi horixka ematen.\nBide lanbrotsua (Foggy path)\nPosted on 22 Ira ’17 24 Abe ’17 Posted in Paisaia (Landscape)Tagged argazki, ch, fog, lanbro, negu, photo, photography, pine-forest, pinudi, postaday, Schweiz, St. Gallen, winterLeave a comment\nBasoan zeharreko bidea urrunean lanbroan galtzen zen. Izotza arboletan zetzan. Negu beteko arratsaldea Suitzako mendialdean.\nEnbor ebakia bidean (Cut trunk)\nPosted on 21 Ira ’17 24 Abe ’17 Posted in Paisaia (Landscape)Tagged argazki, baso, ch, enbor, fog, forest, lanbro, negu, photo, photography, postaday, Schweiz, St. Gallen, trunk, winterLeave a comment\nBidean enbor ebaki hau aurkitu nuen, inguruan zegoen bakarra. Basoa lanbroan murgilduan zegoen eta arratsaldeko azken eguzki errainuak zuhaitzen artean ageri ziren.\nLanbroari eguzkiak fereka (Sun caresses the fog)\nPosted on 19 Ira ’17 4 Urr ’17 Posted in Paisaia (Landscape)Tagged argazki, ch, eguzki, fog, lanbro, negu, photo, photography, postaday, Schweiz, sky, St. Gallen, sun, winter, zeruLeave a comment\nSt. Gallen (Suitza, Switzerland)\nMendi gainetik ikuspegi polita zegoen. Lanbroak bailara betetzen zuen eta arratsaldeko eguzkiak gainak gozo berotzen zituen.\nZuhaitz ilada lanbroan galtzen (Tree row fading away in the fog)\nPosted on 17 Ira ’17 24 Abe ’17 Posted in Paisaia (Landscape), Zuri-beltz (B&W)Tagged argazki, elur, fog, gogoko, lanbro, negu, photo, photography, postaday, snow, tree, winter, zuhaitzLeave a comment\nSt. Gallen elurrez estaltzen da urtean pare bat hilabetetan. Garai horretan lanbroa ere sarri izaten da. Honetan bi elementu horiek zuhaitz ilada apaindu dute irudi gogoangarria sortzeko.\nLanbroa gailurrean (Fog in the summit)\nPosted on 14 Ira ’17 8 Ira ’17 Posted in Paisaia (Landscape)Tagged argazki, Euskal Herria, fog, gailur, Gorbeia, lanbro, negu, photo, photography, postaday, summit, winterLeave a comment\nGorbeialdea (Euskal Herria)\nNeguko argiak distira ateratzen dio lanbroari, gailurra ferekatuz igarotzen delarik.\nBilbo negu arratsaldez (Bilbao in a winter evening)\nPosted on 8 Ira ’17 2 Ira ’17 Posted in Paisaia (Landscape)Tagged argazki, argi, arratsalde, Bilbo, Euskal Herria, evening, fog, lanbro, light, negu, photography, postaday, winterLeave a comment\nBilboko lanbro artean ikusten zen Artxanda menditik neguko egun eguzkitsu honetan. Lanbro artean eta arratsaldeko itzalek erdi ezkutatuta, itxura misteriotsua zuen hiriak.\nLanbroaren gaina (On top of the fog)\nPosted on 5 Ira ’17 30 Abu ’17 Posted in Paisaia (Landscape)Tagged argazki, Euskal Herria, fog, lanbro, Laudio, negu, photography, postaday, sky, winter, zeruLeave a comment\nLanbroaren gaina zapaltzen ari nintzela sentitzen nuen. Urrunean mendi tontorrek (Untzueta, Gorbeia) irlak ematen zuten. Lanbroan nabigatzeko gogoa ematen zuen.\nAdinak okertua (Bent by the age)\nPosted on 4 Ira ’17 29 Abu ’17 Posted in Paisaia (Landscape)Tagged argazki, Euskal Herria, fog, lanbro, Laudio, negu, photography, postaday, tree, winter, zuhaitzLeave a comment\nBidean ez nituen soilik pinuak aurkitu. Bide ertzeko zuhaitz hauek ere forma bereziak zeukaten. Hostoz biluztuak, hasi berria den negurako prest zeuden. Lanbro artean, izaki misteriotsuak eta sekretuak ematen zuten.\nPinu bat bide bazterrean (A pine in the roadside)\nPosted on 3 Ira ’17 19 Urr ’17 Posted in Paisaia (Landscape)Tagged argazki, fog, lanbro, negu, photography, pine, pinu, postaday, winterLeave a comment\nNegu hasiera honetan eguraldia epela suertatu zen baina goiz honetan lanbro trinkoa zegoen. Argazki interesgarriak ateratzeko garai ezin hobea izan zen egun hura. Mendi bide batean ibilian aurkitutako pinua da hau.\nNegu paisaia (Winter landscape)\nPosted on 27 Ira ’16 4 Urr ’17 Posted in Paisaia (Landscape)Tagged ch, field, fog, lanbro, negu, Schweiz, winter, zelai, ZugLeave a comment\nEtxe multzoa (Country houses)\nPosted on 26 Ira ’16 4 Urr ’17 Posted in Paisaia (Landscape)Tagged ch, etxe, fog, houses, lanbro, Schweiz, ZugLeave a comment\nBaserri etxeak eta lanbroa (Farms and fog)\nPosted on 25 Ira ’16 4 Urr ’17 Posted in Paisaia (Landscape)Tagged ch, field, fog, lanbro, Schweiz, zelai, ZugLeave a comment\nLanbroaren etorrera (The fog is coming)\nPosted on 24 Ira ’16 4 Urr ’17 Posted in Paisaia (Landscape)Tagged ch, field, fog, lanbro, negu, Schweiz, winter, zelai, ZugLeave a comment\nKale argiak eta lanbroa (Street lights and fog)\nPosted on 4 Ira ’16 4 Urr ’17 Posted in Hiriak (Cities)Tagged argi, ch, fog, gau, lanbro, light, new year, night, Schweiz, St. Gallen, Urte berriLeave a comment\nLanbroa dator (Fog comes)\nPosted on 27 Uzt ’15 4 Urr ’17 Posted in Paisaia (Landscape), Zuri-beltz (B&W)Tagged ch, fog, lanbro, mendi, mountains, pine-forest, pinudi, Susch, SvizraLeave a comment


LURRA ETA UNIBERTSOA by altzagakoak 2489 views\nUnibertsoa by maitebeurko 919 views\nUnibertsoa lizar by igantzikoeskola 1232 views\nIlargia by cepsylon 1513 views\n202_1.froga axular lizeoa 0809.ppt by ElhuyarOlinpiada 1660 views\n10. unitatea lurra jira eta jira ... by nagbost 2985 views\n1.  Unibertsoan gertatu zen eztanda bat da. Horren ondorioz sortu ziren planetak, izarrak...  Zientzialariek diote unibertsoa zabaltzen eta zabaltzen dagoela eta hemendik urte askotara beste eztanda bat egongo dela.\n2.  Existitzen den guztia da unibertsoa. Unibertsoaren zati txiki bat gara.\n3.  Astroak zeruko berezko gorputzak dira. Guk sortutako aparatuak unibertsora bidaltzeko ez dira astroak.\n4.  Galaxiak izar multzo erraldoiak dira.  Gure eguzki sistema galaxia baten parte txiki bat gara.  Gure galaxiak esne bidea izena du.  Galaxiak ez dira berdinak.  Galaxiak lau multzotan banatuta daude:kiribilak, barradunak, irregularrak eta eliptikoak.\n5.  Izarrak berezko argia dute.  Izarrak pilatutako gas eta gai kosmikoz osaturik daude.  Grabitatearen ondorioz gas horiek trinkotu egiten dira.  Tenperatura igo eta erreakzio termonuklearrak egoten dira. Horren ondorioz argia eta beroa sortzen da.\n6.  Unibertsoko distantziak neurtzeko argi urtea erabiltzen da.  Argi-urtea argiak urte batean egiten duen distantzia da.  Argiak 300.000 kilometro egiten ditu segunduko.\n7.  Konstelazioak izarrez osatutako irudiak dira.  Konstelazio batzuk urte osoan ikusten dira, eta beste batzuk batzuetan bakarrik.  Konstelazioak ez ditugu toki berean ikusten.\n8.  Eguzki sistema eguzkiaren inguruan biraka dabiltzan gorputz espazialen sistema.  Eguzki sistema garrantzitsua da guretzat gu haren zati bat baigara.  Eguzkia sistemaren erdian dago.  Grabitatearen indarrez zortzi planeta biraka dabiltza eguzkiaren inguruan.  Planetak izar baten inguruan biraka dabiltza objetua dira.\n9.  Eguzki sistemako planetak bi taldetan sailkatzen dira:Barne planetak; Merkurio, Artizarra, Lurra eta Marte dira, eta kanpo planetak;Jupiter, Saturno, Urano eta Neptuno dira.  Barne planetak txikiagoak dira eta kanpo planetak handiagoak.\n10.  Planetak izar baten inguruan biraka dabiltzan objetu handiak dira.\n11.  Planeten inguruan biraka dabiltzan astroak dira, hauek ez dute argirik .Lurrak satelite bakarra du, baina beste batzuk asko dituzte; Saturnok adibidez 18 satelite ditu.\n12.  Planeta txikitaz jo daitezke .  Hauek Marte eta Jupiterren artean asteroide gerrikoa osatzen dute.  Elkarrekin talka egitean, meteoritoak sortzen dira.\n13.  Meteoritoak asteroideak talka egitean sortzen dira.  Gure atmosferan sartzean berotu egiten dira.\n14.  Kometak zeruan batzuetan agertzen diren astroak dira.  Kometak isats hori bat eta isats urdina dituzte.Eguzkira gerturatzean esnatzen diren astroak dira.  Halley kometa 76 urtean behin gerturatzen da planetara. Azkeneko aldiz 1986. urtean gerturatu zen.\n15.  Zulo beltza fenomeno arraro bat da.  Astroak, izarrak, planetak... erakartzen ditu.\n16. • Lurra, Ilargia eta Eguzkia lerro batean jartzeari Eklipsea deitzen zaio. Ilargi eklipsea eta Eguzki eklipsea daude. • Eguzki eklipsea: Ilargia Lurraren eta Eguzkiaren erdian jartzean gertatzen da. Eklipsea gertatzen ari denean ilun egoten da\n17. • Ilargi eklipsea: Lurra Ilargiaren eta Eguzkiaren artean kokatzen denean gertatzen da. Ilargi eklipsea hilabetean behin gertatzen da.\n10. unitatea lurra jira eta jira dabil


Loraldia Yaremche resort gunea 1894 urtean hasi zen bezala. - 6. Aurkezpena Ukrainan gainerako, hiria Yaremche <> - ::::::Каталог для туриста:::::: - <<< "В - К"\nLoraldia Yaremche resort gunea 1894 urtean hasi zen bezala.\n1899 arte, berrogeita hamar bat eraiki zen egurrezko eta harrizko txalet. Jabeek señores Barautsevich, Bull, Chekalyuk, E. Fischler, M. Fischler, Dr Gelerter Dr Kalifikatzailearen (bi), Halpern, Hirsch, Kavetsky, Printzesa Juliana Luzhinina, Kozlovsky (bi), Kegler (bi), Botikari Krizhanovsky ziren, arkume (bi), eta Lutsky, Medushinsky, Carl Obst, aholkulari Ogirko, Perfetsky, Rapacki, aholkulari buruzagi zerga biltzen Rosenfeld, Shiner, Skshinsky, Skupnevich Shporek ingeniaria (zazpi), sailburuak Shtentsel, Tuller, Dr Volyanskiy, HSE, Zgiglyar (bi ) Zofalova (bi). Batez beste, 7.000 euro balio villa baten eraikuntza.\nYaremche zen oraindik Priselkov Dora. Desioa aparteko bizileku izan zen handia bihurtzeko. Abuztuaren 25, 1896 sortu turismo club "Club Yaremchanski", Sailburuaren Zonnenvend buru. Etiketa mendian ibiltzeko bideak, egindako urratsa ur-jauzia Break da behin betiko arrantza lekua. Club Yaremchanski "Ni guztia turista eta Dora Yaremche du urrun erakartzeko.\nudako denboraldian zehar zabaldu Posta-bulegoan. 1899 urtean, Leon Zabalevich argitaratzaileak antolatu egunkariak Yaremche, hau da, astean behin bakarrik oporretako denboraldian argitaratutako ekoizpena. 1902 Stanislavsky Artihovsky bere bi txalet batean argazkilari ireki argazki estudioa. saldu ere zituen ikusia Yaremche ekin postalak.\nIzan ere, Yaremche ez oraindik Dora bereizi, lehenengo hauteskundeetan "zaharra" 1900 elder arren. aholkulari bihurtu dituzte Foru Auzitegi emeritovanny Vladislav Lutsky. Tokiko 1902 egunkaritan idatzi, Yaremche duten Lutsk, nork spared indarrik ez bere garapen igogailua jartzeko ek garatu. atseden egiteko pabiloiak eraiki horri esker egin serpantinovaya errepidea Yaremche jartzeko Dovbusha kobazuloak 250 egoera baso hektarea emandako.\nEn 1905 - 1906 urte Yaremcha denboraldia 1500, hau ekarri txalet jabe dira eta 200 mila euro urtean jartzeko rested. 5 urte - txalet eraikitzeko gastua izan zuen 3 okupatu.\n1907 urtean Yaremche buruzko gida bat argitaratu zuen. holidaymakers antzezten Festina, kontzertuak, jolasak eta antzekoak jartzeko. Festina ospatzen dira, adibidez, 11 Abuztua 1907 area bat jatetxe Lankocha jauzi bat gertu. Zen loterian aberatsa (500 sari zozketatzen), kontzertu bat Estanislao de la militar orkestra baten arabera, zerua betetzen globoak, gaueko argiztatzea egin zuen jauzia, aisialdi programa bat.\nOro har, Club Yaremchanskogo errenta urtero iritsi handia batura - adibidez, Festina - 1048 kroons, eta oinez, bereziki izendatutako lekuetan gainerako sarreren - 513 arrantza-tokiak salmenta argazkiak kroons - 88 postalen salmenta argazkiak euro - 67 euro .\nAskotan Yaremcha ospatu eta kontzertu ugari. Beraz, 1906an, biztanle eta vacationers Yaremche dio Lvov akademikoak Choir kontzertu batean aurretik. Hemen, abestiak abestu Nedem opera abeslaria, Riga Jerne Sanadau eta gogoko Lviv de komiko publiko Troyanivsky argazkiak abeslaria.\nInteresgarria da jada denbora hartan ere, herritarrak ingurumenaren garbitasuna kezkatuta. Apirila 16, 1905 Yaremche herritarrak, bereziki, villa jabeen eta herriaren maitaleentzat, joan headman nadvirnyanskogo aitorpena aurkeztu - baldintza ekin protesta bat ez Dora eta Yaremche txanda tan harrobi harri bat ireki ahal izateko bere garapena Bizilagunen osasun delako eta txarrak izango Scare kanpoan turistak eta bidaiariak.\nnominaldi 11 Abuztua 1902 priselok Yaremche zen Dora herrian bereizi V. Lutsky ahaleginak bidez (gero egunkari Kurer Stanislavski buruz idatzi). Baina hain zuzen ere, soilik 17 Urria 1909 Lviv erregioetako Diet azkenik dio Yaremche aparteko likidazioa egoera. Hauteskunde 30 emaitza gisa gizartearen presidentea - May 31, 1911 emeritovanny Constable Ogasunak Makarevich, Boris zen. herriko Emblem Yaremche oreinak, eta horrek eskubidea exekutatzen irudi bat izan zen.\n1912 urtean Yaremche rested 2.403 lagun. Aurten, asko aldizkarietan Galicia idatzi dela Yaremche Franz Josef Karl Habsburg, nor geroago Austria etorkizuna oinordekoa ostatu - Hungarian Cisar eta Charles-ek (1916 - 1918). Bere autoa (oraindik hutsuls ikusi gabeko mirari jartzeko) Yaremcha en dwelled trenbide zubi ondoan. Charles de Bourbon mota Zita emaztea - Parma autoan zuten, baina zubia ikuskatzeko joan zen. Puntu honetan, hurbildu bertako egoiliar eta begiratzen hasi zen, garraio aurrekaririk gabeko bide baten aurretik ikasteko. Ikasteko inmate hori Mykulychyn, arhiknyaz interesgarria autoan landatu eta hazi atzera bere jatorrizko herri hutsuls.\nMundu Gerra hasieran dut asko Yaremchanskogo gazte espaloia buruzko bildu hotel Ganusa aurrean Legion sartu Sich Ukrainian Riflemen (USS) da. gogorarazi bezala geziak ehunka teknikoa Olexa Collodi funtzioa Mr Perfetsky egiten da. hitz Parting hitzaldia bolondres aurretik esan, Ukrainian bat idazle, irakasle modelizazioa Bogdan (1972 - 1941).\nbere Yaremche Bogdan eskultura bidaia On idatzi istorio labur "paper da?". gertatu zuen zorigaiztoko gertaera bat da. Hotela Ganusa herriko erre eskuizkribuak drama Motrya "eta bolumena hirugarren" literaturaren Ukrainian Historia shelling zehar. " familia eta beste errefuxiatu ekin errusiar tropa inperialak idazlearen etorreraren aurretik ezkerreko Yaremche eta Hungarian zehar got to Viena.\nUrriak 22, 1914 Errusiako tropek okupatu Yaremche. Austriako armadaren zati hau izan zuen, 300 pertsona eta 6 pistola. Momarra du borrokan zehar Yaremche hainbat aldiz gainditu eskuko etatik eskutik, esanguratsua galerak jasaten. Dora zen eraikin suntsitu 40 etxebizitza eta merkataritza%.\nEkaina 1920 Yaremche urtean Errumaniera tropek okupatu parte Huzulschina General Zadeka bezala. okupazioari Errumaniera administrazio-unitate bereizi Delyatinsky county, hori barne Yaremchanschina aitortzen indarren komando bat. Abuztua 1919 Errumaniera tropa Ezkerraldean zona, zen poloniarrak daude.\nPixkanaka berreraiki porrotera eraman zuten ekonomia. Martxoa 22, 1928 Polonia Yaremche Errepublikako presidenteak emandako dekretu resort arlo egoera. Urtarrila 28, 1929 gobernadorea Dr Stanislavsky pilotak - Klyukovsky Gutuna sinatu dute uneoro Yaremche ere.


Gerraosteko eza; ama zaku-fabrikan lanean - Ahotsak.eus\nGerraosteko eza; ama zaku-fabrikan lanean Gerraostean eza ezagutu zuten. Amak zaku-fabrikan lan egiten zuen. Ordu pila bat lan eginda etxera etorri eta umeei tomatea ematen omen zien koilaratxoan, besterik ez zutelako. Behin amari amonarekin gertatutako pasadizoa.\nHizlaria(k): Galparsoro Sustaeta, Joxe Mari\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan MUT-042-009 kodeko bideoa nahi duzula aipatzea: ahotsak@ahotsak.eus\nGerraostean eza ezagutu zuten. Amak zaku-fabrikan lan egiten zuen. Ordu pila bat lan eginda etxera etorri eta umeei tomatea ematen omen zien koilaratxoan, besterik ez zutelako. Behin amari amonarekin gertatutako pasadizoa.\nElkarrizketatzailea(k): Garbiñe Garagarza\nGaia(k): Ekonomia eta industria » Emakumeak lan-munduan (etxetik kanpo) , Ohiturak eta bizimodua » Elikadura » Jatekoa eta edatekoa , Politika » Gerraostea eta Francoren diktadura » Ekonomia gerraostean\nGaraineko ekonomatoan ikasi zuen kontuak egiten\nOkilak eta zozoak jateko\nLehen jaten zen arraina\nOrtiz kontserba-fabrikan 25 urte\n13 urterekin lanera\nGose garaiko trikimailuak\nEstrapeloa eta gosea


Mikel Urdangarin, ur zabaletara itzultzeko bidean | Musika | GAIAK\n2022 URT. 10 - 08:30h\nMikel Urdangarin, ur zabaletara itzultzeko bidean\nPlaneta, ez atzera ez aurrera, ‘impasse’ une batean dagoela dirudienean, Mikel Urdangarinek bira bat bukatu (‘Izurdeen lekua’, 2020) eta anbizio handiko beste bati (‘25 Tour’) ekingo dio. Osagaiak? Bi disko, orkestra bat eta New York edo Okinawa bezalako hiriak\nKafe Antzokian eskaini zuen kontzertuaren irudia. (Gaizka PEÑAFIEL)\nNoizean behin gure hondartzetara galduta iristen diren izurdeen ametsa eta desira itsasora onik itzultzea izaten da. Bestela, akabo bizitza eta askatasuna. Gutariko asko izurde horien antzera gabiltza garai pandemikootan, ufadaka haizea hartu eta burua uraren gainetik ezin eutsita, baina beti esperantzara lotuta.\nIzurdeena, metafora bezala, indar handiko irudia da, irakurketa anitzekoa. Horren adibide, esaterako, Kirmen Uribek kaleratutako azken nobela (‘Izurdeen aurreko bizitza’, Susa); edo Mikel Urdangarinek berak 2020an argitaratutako ‘Izurdeen lekua’(Zart) disko biribila, geruzaz betea eta une, doinu eta hitz terapeutikoz bustia. Zornotzarrak urtarrilaren 28an emango dio bukaera Donostiako Victoria Eugenia antzokian diskoaren aurkezpen birari, hurrengo proiektuei heltzen dien bitartean.\nPandemia betean sortuta –«Itsasargiak bailiran hor azaldu ziren izurdeak» kantatzen du, konfinamendutik ateratzean izan genuen arrotz sentsazio hura islatuz–, ‘Izurdeen lekua’ diskoak zauriak ixten dituen musika jasotzen du, musikak duen gaitasunaren seinale: bai gizartearentzat, orokorrean, bai maila pertsonalean. «Utziozu bizitzari kulunka zaitzan», kantatzen digu Mikel Urdangarinek.\n«25 tour» prestatzen\nAurten 25 urte, mende laurdena, beteko du Mikel Urdangarinek musikagintzan. Data esanguratsua, bidegurutze baten iragarpena, beharbada. Bi aukera zituen Mikel Urdangarinek: atzera begiratzea –eta kaleratu duen ‘Haitzetan 1997-2022’, bere lehenengo diskoaren birmasterizazioa, hor koka daiteke– edo bide berriak urratzea.\nZein aukeratu? Zailena eta aberasgarriena, agian? Mundua hankaz gora dagoen arren, nazioarteko bira bat ‘kozinatzen’ ari baita zornotzarra, ‘25 tour’ izenekoa. Atzo Iruñean eman zuen kontzertuaren bezperan aurreratu zizkigun xehetasun batzuk telefonoz: «Urte polita izango da, saiatuko garelako hemendik kanpo ahalik eta gehien jotzen formatu desberdinetan, eta 25 urte hauetan bisitatu ahal izan ditudan zenbait tokitan errepikatzen. Egoera zaila da, mundu mailan zaila da oso, inoizko zailena, baina toki esanguratsuak barreiatuak daude nigan, zera berezia utzi dutenak, eta nahi nituzke berriz bisitatu. Eta berriak ere ezagutu».\nLehenengo kontzertua otsailaren 5ean izango du, Madrileko Caracol areto mitikoan. Maiatzean New Yorkeko Brooklyneko Jalopy Theather-en egongo da, eta urrian etxe orratzen hirira itzultzeko asmoa du. Madrilen beste hiruzpalau data, Bartzelonan beste pare bat, Edinburgora urrian joan nahi du –«bidaia aprobetxatuz saiatuko gara uharteetan, Irlandan eta Ingalaterran, biratxoa egiten»– eta udazken edo negurako Japonian bira egiteko tratuetan dabiltza, Okinawan zehazki...\nAldi berean, azken sei hilabeteotan proiektu berezi batean dabil buru-belarri Bilboko Orkestrarekin batera, lantalde ‘potente’ batek lagunduta: Bingen Mendizabal, konposizioak egiten; Koldo Uriarte, ekoizle lanetan eta Iker Sanchez, zuzendaritzan. Estreinaldia Bilboko Aste Nagusian izango da, kontzertu eta disko formatuan. Bira bat ere egon liteke. Batak, bakarlariak, aurten mende laurdena betetzen du musikagintzan; besteak, orkestrak, mende bat, biribila.\nEgun batzuk lehenago, Errege egunaren bezperan zehazki, Mikel Urdangarin eta biok pantailaren aurrean gaude, hizketan, bakoitza bere etxetik. Konfinamendu garaian hain ohiko bihurtu genituen online hitzorduak berreskuratu behar izan ditugu omicron aldaerak gogor jo duenean. Musikaria pianoaren aurrean dago, etxeko egongelan, mintzatzen ari garen une horretan isolamenduaren azken egunean baitago. «Oso arina da, gripea bezalakoa, Gabon zaharra bakarrik pasatu behar izateko adinakoa baina. Ni fisikoki ongi nago. Halere, kutsatze masiboa da, ez dago familia bat kasuren bat ez daukana».\nErreportajetxo edo solasaldi hauen inguruko bizipenak, egia esan, pasatu ditugun Gabonen kronika kulturala bistaratzeko balio lezake: abenduaren 23an, Bilboko Kafe Antzokian, ohi bezala, urteko azken kontzertua eman zuen Mikel Urdangarinek. Hitzordu berezia, pare bat ordu lagun artean; halere, beste batzuetan baino jende gutxiago gerturatu zitzaien.\nBeldurra, agian; kultur hitzorduek hori ere pairatu behar izan dute. Sei egunen buruan, abenduaren 29an, LABIk indarrean jarritako neurri murriztaile zorrotzaren ostean, Kafe Antzokiko arduradunek aretoaren itxiera iragarri zuten. Gutxienez urtarrilaren 28ra arte ez ditu ateak zabalduko; aurretik 18 hilabetez egon da itxita. Zama hori darama gainean.\nTartean, kutsatze masiboa; Urdangarin etxean, beste asko bezala, eta, urtarrilaren 6an, ‘askatasuna’ berreskuratuta, Jon Maiak Bilboko Arriaga antzokian eskaini zuen ‘Kantu bat gara’ disko-liburuaren lehenengo kontzertuan gonbidatu gisa igo zen oholtzara... hain justu, edukiera murrizketen neurriek zuzenean kolpatu zuten aurreneko ikuskizunaren protagonistarekin batera.\nNoria batean bezala, gora eta behera, horrela dabil kultura sektorea. Atzo, Iruñeko Zentral aretoan kontzertua eman zuen Urdangarinek, birako azken-aurrekoa; gero 28an, Victoria Eugenian, agur ‘Izurdeen lekua’ birari: «Iruñekoa murrizketa handiekin dator, eta gehiago da gure borondatea, keinu bat gure aldetik egiteko, benetan ekarri ahal digun onura baino. Ez digu merezi kontzertua egitea, hobea litzateke guretzat bertan behera uztea. Baina bira bukaera da eta hori errespetatu nahiko nuke», esan du bakarlariak.\nWhatsapp bat jaso dugu hurrengo egunean: Victoria Eugeniako azken kontzerturako sarrerak agortu dira. Albiste ona... baina hobea izan zitekeen. Bi urte luze pandemiko hauek kulturarentzat birrintzaileak izan direlako. «Egoera ez da berdina izan denontzat, baina oro har kulturarentzat kaltea ukaezina da. Eta zein tamainakoa izan den ez dakit, baina kaltetuen artean egongo gara, ziur nago. Egun, Victoria Eugenian aforoan %60an ibiliko dira, baina guk hori ia hilabete lehenago salduta geneukan, eta hor ‘muskulua’ kentzen dizute. %40ari agur esatea, demagun, momentu honetan oso nekagarria egiten da eta min pixka bat egiten dizu, ez bakarrik poltsikoan», argitu digu.\nEta koronabirusak sortu duen egoerari buruz hitz egitera behartu dugu Urdangarin: «Nik ez dut birusari buruz asko pentsatu nahi. Nahiko nuke aurrera egitea, guk ez genukeelako nahi gure bizimodu hau edo bizitzeko era hau aldatu. Ni hartzen diren erabaki hauekin oso kritikoa naiz, eta kulturgileengan nola eragin duten benetan mingarria egiten zait. Ez dut esaten erabakiak arinki hartzen direnik, zeren uste dut ari direla legislatzen oso baldintza txarretan, baina sentsazioa daukat gurekin injustizia handi bat sortzen ari dela. Murrizketen kontuarekin oso kritikoa naiz baina, kritikoa izateaz aparte, gelditzen zaidan bakarra da nire jarrera... eta birritan kutsatu naiz, txertatuta nago, baina birus honekin beste era batera bizitzearen alde nago: errespetu guztiarekin, baina beldurrak ez diezagula agindu agintzen duen eran».\nEuskaraz sortu eta sinetsi\nLuze hitz egin daiteke edozeri buruz musikari honekin. «Batzuetan pentsatzen dut ez garela herri aurreratu bat, moderno bat, nahiz eta aldameneko herriekin ez dakigun hobeto gauden. Garen baino hobeagoak izan gaitezkeela, hori argi daukat. Batzuetan anbizio falta ikusten dut, orokorrean». Anbizio falta, norengan? «Eragileongan, bai, ikusten dut anbizio handia, munduan jotzeko nahia, ez Euskal Herrian bakarrik –erantzun du–. Mundurako ikuspegi eta jarrera batekin gabiltza asko, eta batzuetan falta zaigu beste zenbaitek sinestea. Zeren oso inportantea da: norberak sinestea ez da nahikoa, behar duzu ere zure inguruak sinestea euskaraz sortzen denak mundurako balio duela. Hori da izan dezakegun anbiziorik handiena, eta bestalde errealitate bat da: Euskal Herria ez da Euskal Herria bakarrik, beste eszenatoki handiago baten parte eta ondare gara».\n«Birusean bezala, nik ez dut pentsatzen askotan nire ibilbidean. Hor indarra joaten da. Udaberriro aprobetxatu behar dugu loratzeko eta ahal bada lore ederragoak ateratzeko. Horrela ikusten dut bizitza, baina ez dut pentsatzen hainbeste zuhaitz horrek dituen korapiloetan».\n«Orain beste puntu batetik hurbiltzen naiz kantuetara, eta bizi dudan harremana oso sakona da, ia erlijiosoa. Ez naiz fededuna, baina musikak ematen didan mundua erlijiotik gertu sentitzen dut, espiritualtasunetik ari naiz, musikak daukan ahalmenetik»\n«Nik enpatiarekin begiratzen diot orain 25 urteko Mikel horri, eta ‘flipatzen’ dut nola gai izan zen kantu sorta bat egiteko [«Haitzetan», 1997], bospasei akorde nekizkielako gitarrarekin, baina urgentzia oso barruko bat neukan: egin behar nituen kantuak eta kantatu behar nituen».